Politički pritisci sve češći - Vlast obila kancelariju Dveri u Medveđi\nSrđan Nogo prof. dr Miladin Ševarlić Aleksandar Tanasković Vladimir Malinić Nebojša Đorđević Milutin Ilić Ivo Vatović Nikola Vukašinović Đorđe Šipetić Predrag Stanarević\nUtorak, 10.07.2018 16:01\nSNS vlast u Medveđi bespravno obila prostorije Dveri i odnela kompjuter i poverljivu dokumentaciju.\nNa prostorijama Srpskog pokreta „Dveri“ povereništva u Medveđi obijena je kancelarija i zamenjena brava. Prilikom davanja izjava u PS u Medveđi saznali smo da je obijanje kancelarije izvršila lokalna samouprava.Odmah smo pozvali predsednika opštine dr Arsića i zahtevali da se sve vrati u prvobitno stanje, a isti je odgovorio da mu trebaju prostorije jer vrši adaptaciju opštine.Predsednik opštine je nastavio sa pražnjenjem prostorija, bez ikakvog pravnog osnova.Sve se zasnivalo na bahatosti, sili usmerenoj protiv jedine stranke koja se u Medveđi bori protiv kriminala i koja se bori protiv priznanja nezavisnosti Kosova.\nSutradan smo nakon obilaska prostorija utvrdili da je sav nameštaj, kompjuterska oprema, dokumentacija odneta iz prostorija na nepoznatu adresu bez ikakvog obaveštenja, rešenja ili bilo čega.U stranačkim prostorijama nalazila se poverljiva dokumentacija o atkivnostima, članstvu, novac i sve je to odnešeno.Sve je ovo prijavljeno PS Medveđa i uneto u zapisniku.\nZgrada u kojoj se nalaze prostorije je skupštinskom odlukom namenjena za političku aktivnost i ove prostorije od 2000. godine nemaju drugu namenu. Srpski pokret „Dveri“ je parlamentarna stranka, imamo odbornike u lokalnoj skupšini i ne postoji nijedan razlog za ovakvo postupanje lokalne samouprave sem političkog pritiska na Dveri.\nLokalne vestiMedveđaSNSobijena kancelarija


PRVA NAGRADA za set razglednica Turističkoj organizaciji ČAČKA - PressLider.rs\n21. novembra 2019. 21. novembra 2019. Marina Trmčić\t0 Comments Leskovac, nagrada, set razglednica, Turistička organizacija Čačka\nTuristička organizacija Čačka je na Izložbi suvenira i turističkih publikacija održanoj 14. i 15. novembra u Kulturnom centru u Leskovcu, osvojila prvu nagradu za set raglednica.\nU konkurenciji od preko 40 turističkih organizacija iz Srbije, Turističkoj organizaciji Čačka pripala je i treća nagrada za Beležnik Ovčarsko-kablarske klisure u kategoriji publikacije preko 50 strana.\nNa razglednicma koje su po oceni stručnog žirija ocenjene najboljim, predstavljeni su: prirodne vrednosti i kulturno-istorijsko nasleđe grada Čačka, manastiri Ovčarsko-kablarske klisure i predeo izuzetnih odlika Ovčarsko-kablarska klisura. Dizajn raglednica radio je Stefan Lukić, štamparija “Majstorović” iz Čačka, a autor fotografija je Dejan Živković iz Turističke organizacije Čačka. Urednik nagrađenog Beležnika je Dragan Đolović, turizmolog.\n← Gaze sve redom: Borčeva „stotka“ protiv Heliosa\nPredstava „Kako život“ otvara pozorišnu sezonu u Kulturnom centru na Zlatiboru →


Svečani događaj održan je u zgradi Rektorata Univerziteta u Beogradu u skladu sa opredeljenjem NIS-a da su u fokusu društvene odgovornosti kompanije mladi ljudi i želja da se podstakne razvoj njihovih potencijala i doprinese nastojanjima da ostanu u svojoj zemlji. Centralni događaj skupa bila je panel diskusija pod nazivom "Ulaganje u mlade za održivu budućnost Srbije". U diskusiji su učestvovali Slavica Đukić Dejanović, ministarka bez portfelja zadužena za demografiju i populacionu politiku, Zlatibor Lončar, ministar zdravlja, Mladen Šarčević, ministar prosvete, nauke i tehnološkog razvoja i Kiril Tjurdenjev, generalni direktor NIS-a.\n- Ponosan sam što sam ministar resora u čiju nadležnost spada i jedna od ključnih kompanija u energetskom sektoru, kompanija NIS, koja polaže ogromnu pažnju na održivom razvoju i svim onim vrednostima koje danas promovišemo, a vezano je za društveno odgovorno ponašanje i za podršku svima onima kojima je ona potrebna. Organizacija i uspešnost poslovnog sektora ne može se meriti isključivo ostvarivanjem maksimalnog profita, već upravo nivoom brige za zajednicu i životnu sredinu. Duboko verujem da je za rešavanja problema održivog razvoja potrebna jedna nova energija i novi nivo znanja i zato danas hoću sa ovog mesta pre svega da uputim poruku Univerzitetu, mladima, da moraju dati ključni doprinos promeni svesti kod nas, promeni nas samih, promeni pre svega nivoa vrednosti sa kojima je i moja generacija odrastala kako bismo svi zajedno kao društvo dali neophodni doprinos ostvarivanju ciljeva održivog razvoja i da svi zajedno budemo deo jednog boljeg, kvalitetnijeg i plemenitijeg društva - naveo je Antić.\n- Za NIS održivi razvoj, pre svega, znači napredak, mladost, znanje, zdravlje, budućnost. Zbog toga su naša osnovna opredeljenja na polju održivosti - ulaganja u zajednicu u kojoj živimo i radimo, posebno u mlade, njen najvažniji i najvitalniji deo. Iste ciljeve i opredeljenja prepoznali smo i u strategiji našeg najvažnijeg partnera – Vlade Srbije. Uveren sam da ćemo, radeći zajedno, postići izuzetne rezultate. Njihove dobre efekte osetiće i oni koji tek dolaze, a to i jeste smisao održivog razvoj - rekao je Tjurdenjev.\n- Da bismo stimulisali mlade, kompanije kao što je NIS daju šansu i bude nadu da ima mogućnosti da se u Srbiji mlad čovek profesionalno ostvari, da koristi ne samo digitalizaciju i digitalnu pismenost kao neophodnost bez koje se ne može, nego i da koristi svoje kreativne potencijale, da upravo u privrednim i privatnim subjektima i državnim institucijama stvaramo prostor za one kreativce koji svoju pamet daju negde daleko - istakla je Slavica Đukić Dejanović.\n- Pored pomenutih materijalnih ulaganja, ubeđeni smo da ključ unapređenja u zdravstvu leži upravo u zapošljavanju mladih kadrova, lekara i medicinskog osoblja, što će u budućnosti rezultirati značajnim napretkom našeg zdravstvenog sistema. Želeo bih da izrazim neizmernu zahvalnost kompaniji NIS koja daje primer drugima kada je u pitanju odgovorno ponašanje, kao i da je potrebno taj primer slediti. Očekujem da naša saradnja na polju unapređenja zdravstvenog sistema bude još bolja iz godine u godinu - izjavio je Lončar.\n- Mi moramo da naučimo decu da misle, da kreativno razmišljaju, da stvaraju nove ideje i vrednosti i mi pravimo obrazovni sistem upravo na tim osnovama. NIS je kompanija koja upravo to radi, iz više razloga – društvene odgovornosti koja je postala jedno opšte mesto, iz razloga srpsko ruskog prijateljstva, a tu su i potrebe same kompanije za ulaganjem u obrazovanje zbog sopstvenih resursa. NIS je uložio više od šest miliona evra u obrazovanje u okviru programa "Energija znanja", a to su aktivnosti poput opremanja kabineta i kreiranja novih programa. U sistemu saradnje sa NIS-om su desetine naših srednjih škola, imamo zajedničke projekte namenjene promociji nauke, a kompanija ima i odlične vidove saradnje sa mnogim fakultetima. NIS je takođe posredovao u uspostavljanju saradnje sa brojnim ruskim univerzitetima, a mi upravo želimo da osnažimo naše univerzitete internacionalnom saradnjom - rekao je Šarčević.\nNIS je jedan od pionira izveštavanja o održivom razvoju u Srbiji i ovo je deveti izveštaj po redu od početka izveštavanja 2011. godine. Izveštaj o održivom razvoju NIS za 2018. godinu u skladu je sa standardima vodeće organizacije u svetu u oblasti održivog poslovanja Global Reporting Initiative (GRI), a verifikovala ga je nezavisna revizorska kuća "Ernst&Young". Jedan od prioriteta kompanije je transparentnost u poslovanju tako da Izveštaj daje jasan uvid u poslovne aktivnosti i finansijske rezultate kompanije, dok sa druge strane javnosti predstavlja napore NIS-a da podrži opšti razvoj zajednice.\nOd 2009. godine, kada je "Gasprom njeft" postao većinski akcionar kompanije, NIS je u projekte zaštite životne sredine uložio više od 13 milijardi dinara, od čega je 320 miliona dinara investirano u prošloj godini. Pored toga, za unapređenje veština i obuke zaposlenih izdvojeno je 237 miliona dinara, a održano je više od 2.200 obuka. Takođe, NIS je nastavio da, kroz različite programe, zapošljava mlade bez prethodnog radnog iskustva u kompaniji, ali i da ohrabruje povratak u Srbiju domaćih stručnjaka koji rade u inostranstvu, angažujući ih na projektima kompanije.\nNIS je u 2018. godini predano radio i na napretku zajednice u različitim oblastima i samo u 2018. godini u realizaciju društveno odgovornih programa uložio oko 408 miliona dinara. Prioritet su bili projekti unapređenja života u zajednicama u kojima kompanija posluje. NIS je podržao rad Instituta za zdravstvenu zaštitu dece i omladine u Novom Sadu, Opštu bolnicu "Studenica" u Kraljevu, Kliničko-bolnički centar u Kosovskoj Mitrovici, Institut za zdravstvenu zaštitu majke i deteta "Dr Vukan Čupić", Kliniku za opekotine u Beogradu i Hemato-onkološko odeljenje za dečje interne bolesti u Nišu. Pored toga, nastavljena je saradnja sa brojnim domaćim i međunarodnim obrazovnim i naučnim institucijama, kao i stipendiranje najboljih studenata kroz program "Energija znanja". Prošle godine obeležen je i značajan jubilej – 10 godina saradnje sa lokalnim zajednicama širom Srbije kroz korporativni program "Zajednici zajedno". U ovom periodu NIS je u saradnji sa partnerima realizovao više od 900 projekata vrednih preko milijardu dinara čime je i u praksi pokazao spremnost da ostvaruje svoj slogan "Budućnost na delu".


Džajentsi osvojili "Super boul"\nNjujorški Džajentsi sa pobedničkim peharom\nNajvažniji sprotski događaj godine u Sjedinjenim Državama, takozvani "Super boul", odnosno finalna utakmica fudbalskog plej ofa, sinoć se završio pobedom njujorških "Džajentsa" koji su u poslednjem minutu postigli tač daun i pobedili Nju Ingledn Patriotse sa 21 - 17.\nU velikom finalu, Džajentsi su noćas u Indijanapolisu pobedili Petriotse drugu godinu za redom. To je inače četvrta pobeda Džajentsa u superfinalu, a ekipu Petriotsa su već pobedili u finalu 2008. Tim iz Njujorks je osvojio još dve titule 1987. i 1991. godine. Ilaj Mening je proglašen za najkorisnijeg igrača finala koji je kao kao kvorterbek već igrao za Džzajentse 2008. godine.\nPoslednji tač daun je postigao bek Ahmad Bredšou, u poslednjem minutu četvrte četvrtine i doneo Džajentsima pobedu u 46-om super finalu. Petriotsi su posle tog tač dauna imali loptu, kvoterbek Tom Brejdi je u završnoj igri uputio loptu daleko napred, ali njegov saigračnije uspeo da je uhvati. Džajentsi su u redovnom delu prvenstva u jednom trenutku imali skor od 7 pobeda i 7 poraza, ali su pobedili u šest preostalih mečeva i došli do konačnog trijumfa u finalu.


Crna Gora pobjedom okončala kinesku turneju\nCrnogorska B reprezentacija pobjedom je okončala turneju u Kini. Izabranici Darka Vujačića danas su u gradu Čaojang savladali ekipu aktuelnog šampiona najmnogoljudnije zemlje, Liaoning, rezultatom 83:72.\nPioniri ubjedljivo poraženi od Italije\nCrnogorski pionirski reprezentativci su jutros ubijedljivo pobijedili Ukrajinu, ali su večeras u drugom kolu ''Slovenia Ball'' turnira u Slovanj Gradecu ubjedljivo poraženi od Italije, rezultatom 100:60.\nCrnogorski pioniri razbili Ukrajinu na startu Slovenia Ball-a\nKošarkaška selekcija do 14 godina bila je vrlo ubjedljiva na startu Slovenia ball-a. Crnogorci su u prvom meču na nezvaničnom prvenstvu Evrope u Slovenj Gradecu savladali Ukrajinu 88:51.\nŠveđanke prejake za crnogorske kadetkinje, ništa od 1/4 finala EP-a\nKadetska reprezentacija Crne Gore poražena je u meču koji je odlučivao o učesniku četvrtfinala Evropskog prvenstva B divizije koji se ovih dana održava u Podgorici.


HRVATE BAŠ HOĆE KORONA: Sedam mladih reprezentativaca kockastih zaraženo | Novosti.RS\nČak sedmorica mladih reprezentativaca i dva člana stručnog štaba pozitivni su na korona virus, saopštio je Fudbalski savez Hrvatske (HNS).\nKako se navodi, u pitanju su rezultati redovnog testiranja uoči utakmice poslednjeg kola kvalifikacije za Evropsko prvenstvo protiv Litvanije u Puli.\nNisu saopštena imena zaraženih, ali je poznato da su naknadni pozivi upućeni petorici fudbalera - Marku Điri, Dionu Dreni Belji, Ivanu Dolčeku, Josipu Mitroviću i Danielu Štefulju.\nKako bi imala šansu za plasman na završni turnir, kao jedna od pet najboljih drugoplasiranih reprezentacija, Hrvatska mora da pobedi Litvaniju, uz uslov da Grčka, koja nema nikakvih šansi za plasman, na domaćem terenu ne izgubi od Škotske.\nkorona fudbal virus korona u sportu Fudbalska reprezentacija Hrvatske


“Krajina osiguranje” ostvarilo povećanje ukupne premije za oko 34 odsto\n15.05.2013. / 14:47\nBANJALUKA, Društvo za osiguranje “Krajina osiguranje” Banjaluka je za prva četiri mjeseca ove godine ostvarilo povećanje ukupne premije za 34,01 odsto u odnosu na isti period prošle godine.\nIz ovog društva saopšteno je da je u aprilu ove godine, u odnosu na isti mjesec prošle, ostvareno povećanje ukupne premije za 39,85 odsto, dok su u posmatranom periodu najbolji rezultati ostvareni na polju imovinskog osiguranja gdje je došlo do povećanja prihoda za 85,93 odsto.\nUkupna premija po osnovu autoodgovornosti u aprilu ove godine veća je za 36,71 odsto u odnosu na isti prošlogodišnji mjesec.\nDirektor “Krajina osiguranja” Mila Gromilić ocijenila je da je riječ o veoma dobrim rezultatima, naročito ako se uzme u obzir pad privrednih aktivnosti u regionu i otežane uslove poslovanja, kao i konstataciju da je prvi kvartal godine period kada su sve poslovne aktivnosti najmanje izražene u toku godine.\nOna je podsjetila da je “Krajina osiguranje” u prošloj godini ostvarilo fakturisanu premiju po svim vidovima neživotnog osiguranja u iznosu od 7,7 miliona KM, te je uspjelo smanjiti učešće troškova provođenja osiguranja u obračunatoj premiji za skoro 20 odsto.\nTagovi: krajina osiguranjemila gromilicpovecanjepremija


Joy hand mixer sa činijom je mikser sa 5-nivoa brzine koji ima stojeću, samo-rotirajuću činiju za miksanje. Možete ga koristiti za brzo miksanje i mešenje, a pošto to ne morate da radite ručno bezbedno i lako možete dodavati sastojke tokom mešanja. Set uključuje: metlice od nerđajućeg čelika i kuke za mešenje testa. Snaga: 300 W. Zapremina: 4 L.\nDelimano Joy mikser sa posudom, jačine 300W i sa 5 brzina, sa opcijom "turbo", je praktičan i neophodan aparat u svakom domaćinstvu. Napravljen od kvalitetnih materijala, sa metlicama od nerđajućeg čelika i kukom za mešenje testa, koje se jednostavno postavljaju i skidaju i lako održavaju.\nPosuda od nerđajućeg čelika se automatski rotira i lako se odvaja, te se ovaj mikser može koristiti i kao ručni i kao samostojeći.\nIskoristite sve prednosti lakšeg i bržeg kuvanja\nOvaj samostojeći mikser će biti Vaš savršeni pomoćnik u kuhinji, jer omogućava jednostavno dodavanje sastojaka, a ostavlja Vam ruke slobodnim, radeći sav naporan posao umesto Vas.


Cvetković saopštio imena kandidata za sastav nove vlade (VIDEO) :: emg.rs:: Sve najnovije ekonomske vesti i vesti dana - Srbija region svet, 2010\nSrbija (08. 03. 2011.)\nCvetković saopštio imena kandidata za sastav nove vlade (VIDEO)\n08. mart 2011. | 11:20 16:38\nPredsednik Vlade Srbije Mirko Cvetković saopštio je danas imena kandidata sa sastav nove rekonstruisane vlade koje će predložiti Skupštini Srbije.\nPrema tom predlogu Vladu Republike Srbije činiće:\nMirko Cvetković - predsednik Vlade i ministar finansija;\nIvica Dačić - zamenik predsednika Vlade i ministar unutrašnjih poslova;\nBožidar Đelić - potpredsednik Vlade;\nJovan Krkobabić - potpredsednik Vlade;\nVerica Kalanović- potpredsednik Vlade;\nVuk Jeremić - ministar spoljnih poslova;\nDragan Šutanovac - ministar odbrane;\nSnežana Malović - ministar pravde;\nDušan Petrović - ministar poljoprivrede, trgovine, šumarstva i vodoprivrede;\nNebojša Ćirić - ministar ekonomije i regionalnog razvoja;\nMilutin Mrkonjić - ministar za infrastrukturu i energetiku;\nMilan Marković - ministar za državnu upravu, lokalnu samoupravu i ljudska i manjinska prava;\nŽarko Obradović - ministar prosvete i nauke;\nSnežana Samardžić- Marković - ministar omladine i sporta;\nZoran Stanković - ministar zdravlja;\nRasim Ljajić - ministar rada i socijalne politike;\nOliver Dulić - ministar životne sredine, rudarstva i prostornog planiranja;\nPredrag Marković - ministar kulture, informisanja i informacionog društva;\nGoran Bogdanović - ministar za Kosovo i Metohiju;\nSrđan Srećković - ministar vera i dijaspore;\nSulejman Ugljanin - ministar bez portfelja.\nTrivan (DS): Premijer u ponedeljak podnosi ekspoze\nPotpredsednica Demokratske stranke Jelena Trivan izrazila je danas očekivanje da će premijer Mirko Cvetković u ponedeljak, 14. marta, izložiti ekspoze i predstaviti novi sastav Vlade Srbije.\nTrivan je novinarima u Skupštini Srbije rekla da će rekonstruisana Vlada Srbije ispuniti svoj cilj ako bude radila efikasnije i brže rešavala svakodnevne probleme građana.\n"Više nemamo vremena za velike teme, istorijske i mitske, moramo da nađemo odgovore za to kako da ljudi sutra žive bolje", rekla je Trivan.\nOna je dodala da Vlada treba da nađe rešenje za nagomilane ekonomske i socijalne probleme i da pomak bude vidljiv u životu svakog čoveka.\nPovodom kandidature Verice Kalanović za potpredsednicu Vlade, koja je nedavno podnela ostavku na mesto ministra, Trivan je rekla da ne želi da govori o personalnim rešenjima i da će o tome govoriti premijer.\nTrivan je činjenicu da će u novoj rekonstruisanoj Vladi biti tri žene okarakterisala kao opomenu da je položaj žena u društvu težak, da su one ekonomski obespravljene, najveći gubitnici tranzicije, da su manje plaćene od muškaraca, da su žrtve porodičnog nasilja i da trpe diskriminaciju.\nDinkić: Zadovoljstvo što je vlada manja\nPredsednik Ujedinjenih regiona Srbije (URS) Mlađan Dinkić izrazio je danas zadovoljstvo zbog manjeg sastava rekonstruisane Vlade Srbije i što je Srbija očuvala stabilnost koja će pogodovati privlačenju stranih investicija.\nNa konferenciji za novinare, Dinkić je predstavio kandidate za članove nove vlade iz URS i istakao da će oni raditi kao tim koji će dati doprinos aktivnostima rekonstruisane vlade.\nDinkić je rekao da će rekonstrukcija Vlade obezbediti Srbiji stabilnost još godinu dana, odnosno do naredneih parlamentarnih izbora, što će omogućiti da se nastavi dolazak investitora poput Fijata, Benetona, Jure, Falkea i ostalih koji su zainteresovani.\nOn je rekao da je ekonomska situacija u Srbiji teška ali da je interesovanje investitora za ulaganje veliko, zbog čega njegova partija nije želela da ugrozi političku stabilnost Vlade i rizikuje da se predomisli neki od investitora koji planira dolazak u Srbiju.\nDosadašnja ministarka za telekomunikacije i informaciono društvo Jasna Matić ubuduće će biti državni sekretar u Ministarstvu kulture, informisanja i informacionog društva Predraga Markovića.\nGovoreći o predstavnicima URS u Vladi Srbije, Dinkić je rekao da će potpredsedničko mesto preuzeti Verica Kalanović, za koju je rekao da je veliki stručnjak i njegov najbliži saradnik, koji će nastaviti da sprovodi započete projekte.\nFunkciju savetnika Verice Kalanović obavljaće Dragoljub Vukadinović iz firme Metalac, Nikola Pavličić iz Sintelona i Mirko Todorović iz konfekcije "Todor".\nDodao je da su optužbe protiv Zorana Stankovića o navodnoj povezanosti sa ratnim komandantom Vojske Republike Srpske Ratkom Mladićem "bile spletke" i da je u razgovoru sa predstavnicima stranih Vlada u Beogradu zaključio da protiv njega nema nikakvih primedbi.\nOdgovarajući na pitanje da li će on, kao čovek iz senke, upravljati članovima vlade iz URS, Dinkić je rekao da može da bude "čovek iz senke samo onoliko je to i Boris Tadić - ni manje ni više".\nDulić: Resor rudarstva neće biti problem u radu\nMinistar životne sredine i prostornog planiranja Oliver Dulić izjavio je danas da pripajanje njegovom ministarstvu resora rudarstva neće predstavljati problem u radu i najavio da će tu oblast voditi stručni ljudi.\n"Hoću da demantujem svaku vrstu brige da će bivše Ministarstvo rudarstva i energetike pretrpeti probleme u funkcionisanju, jer se razdvaja na dva ministarstva", rekao je Dulić agenciiji Beta.\nDulić je najavio da će narednih dana, nakon što vlada počne da radi u novom sastavu, obaviti konsultacije za izbor ljudi koji će voditi resor rudarstva.\nPrema njegovim rečima, većina ljudi koja je radila u Ministarstvu rudarstva i energetike, bila je stručna i saradnja sa njima će se nastaviti.\n"Imamo dobru saradnju i sa Ministarstvom za infrastrukturu (koje je dobilo resor energetike), a obaveza jer da se dobra komunikacija između resora koji su sada razdvojeni nastavi", kazao je on.\nGovoreći o proširenju delatnosti njegovog ministarstva, Dulić je naveo da je namera Vlade Srbije bila da "objedini sve prirodne resurse za strateški razvoj, pored životne sredine i prostora" i da se "rudno-mineralna bogatstva zajednički stave u funkciju strateškog razvoja Srbije".\nJovanović: Vlada ne zaslužuje novu šansu\nPredsednik Liberalno-demokratske partije (LDP) Čedomir Jovanović izjavio je danas da Vlada ne zaslužuje novu šansu kroz rekonstrukciju i da su prevremeni izbori jedino rešenje da se popravi loše stanje u Srbiji.\n"LDP neće podržati rekonstrukciju... Ne vidim ideju koju bi LDP tu mogao da podrži", kazao je Jovanović za RTV B92.\nOn je rekao da Vlada ne zaslužuje novu šansu i da je priča o novoj energiji posle rekonstrukcije - lažna.\n"Ko će da donese tu energiju, oni koji su do sad bili bez energije?Vlada će biti efikasnija tako što će svi biti 'klimoglavci'? Meni je sve to besmisleno i mislim da je to unapred ruganje građanima. Apsolutno su izbori rešenje za ovako nešto", rekao je Jovanović.\nOn je ocenio i da članovi Vlade i sami znaju da su neiskreni i da ne veruju u rekonstrukciju.\n"Naša zemlja ima problem i mi zbog toga ne likujemo. Mislim da je uvredljivo kad vam neko pod formom preokreta ponudu nevešto našminkanu vladu koja se raspala neposredno pre toga", kazao je lider LDP-a.\nJovanović je ocenio da je ministar infrastrukture Milutin Mrkonjić "katastrofalan", a da su loši efekti rada ministara Vuka Jeremića, Olivera Dulića i Ministarstva finansija i da je u tome problem, a ne u lošoj komunikaciji članova vlade.\nLider LDP-a je kazao i da je njegova stranka odbila pozive da uđe u rekonstruisanu vladu.\nPrema njegovim rečima, Srpska napredna stranka (SNS) nema šta da ponudi i ima isti koncept kao Demokratska stranka.\nJovanović je ocenio i da su pregovori Beograda i Prištine dobra prilika i da te razgovore ne treba opterećivati prevelikim očekivanjima.\n"Dobro je što i kosovski Albanci u tom dijalogu u koji smo svi ušli sa rukom na leđima, praktično prihvaaju neminovnost dijaloga ne samo sa Srbijom, već i sa Srbima na Kosovu koji su taoci. Mi smo na te razgovore uvek išli sa konfliktnim stavovima, a ovoga puta toga nema", ocenio je lider LDP-a.\nLider lige socijaldemokrata Vojvodine (LSV) Nenad Čanak rekao je danas da će podržati rekonstrukciju vlade jer će to doprineti da počne sporovođenje dogovora postignutog u vladajućoj koaliciji.\nČanak je rekao novinarima u Skupšitni Srbije da LSV neće učestvovati u novoj vladi kao što nije ni do sada. Lider LSV je dodao da će posle rekonstrukcije ponovo postaviti pitanje imovine Vojvodine.\n"Vraćamo se podsećanju na sva obećanja koja nisu ispunjena", rekao je Čanak.\nPastor: Podrška rekonstrukciji, nedostaje ministar iz Vojvodine\nŠef poslaničke grupe manjina Balint Pastor izjavio je danas da će podržati zakone o ministarstvima i o vladi jer je politička stabilnost na prvom mestu, ali je upitao zašto u rekonstruisanoj vladi nema nijednog člana iz Vojvodine.\nU raspravi o vladinim predlozima izmena zakona o vladi i o ministarstvima, Pastor je istakao da je zaprepašćen da u novoj vladi neće biti niko iz Vojvodine i upitao da li to znači da u pokrajini niko nije dovoljno stručan i dostojan da bude ministar u vladi.\nOdgovarajući na dobacivanja poslanika da je zaboravio na ministra životne sredine i prostornog planiranja Olivera Dulića, Pastor je kazao da nije, ali da u njegovoj zvaničnoj biografiji stoji da je rođen u Beogradu, gde i živi, i zaključio da se "ni po čemu ne vidi da je sa teritorije AP Vojvodine".\n"Zato apelujem na premijera da promeni tu odluku i predlažemo da razmisli o tome da li je to u redu", kazao je Pastor.\nVorlik: Odluka o rekonstrukciji Vlade važna\nAmbasadorka SAD u Beogradu Meri Vorlik ocenila je danas da je odluka o rekonstrukciji Vlade Srbije važna i da njeni članovi sada mogu da se usredsrede na prioritete poput evropskih integracija i dijaloga s Prištinom.\n"Mislim da je važna stvar što je vlada donela odluku o rekonstrukciji i da se članovi sada usredsrede na predstojeće zadatke i rade na napredovanju u izazovima i poslu koji je potrebno uraditi u pogledu integracije u Evropsku uniju", rekla je Vorlik na prijemu povodom 100. godišnjice Dana žena.\nVučić: Da nije žalosno, bilo bi smešno\nZamenik predsednika Srpske napredne stranke (SNS) Aleksandar Vučih ocenio je da je današnji predlog sastava rekonstruisane vlade premijera Mirka Cvetkovića - "žalostan".\n"Da nije žalosno, bilo bi smešno. Zar su to ozbiljne promene? Jel' narod treba da izađe da kliče na taj predlog", upitao je ironično Vučić na konferenciji za novinare u sedištu SNS-a.\nStojiljković: Predlog vlade marketinški dobar\nProfesor Fakulteta političkih nauka Zoran Stojiljković ocenio je danas da je predlog za novu rekonstruisanu vladu marketinški dobro "upakovan" i da se ne može reći da se radi o kozmetičkoj promeni njenog sastava.\n"Nešto je manji sastav, ali gotovo isti broj članova vlade. Puno je starih-novih imena i uspelo se u nastojanju da logika podele ministarstava bude u skladu sa dogovorom vladajuće koalicije", kazao je Stojiljković agenciji Beta.\nOn je dodao da je vlast nakon nedavnog mitinga dela opozicije morala da povuče "jake poteze i konačno obavila tu priču o rekonstrukciji".\n"Hoće i da nam poruče da će nakon izlaska (predsednika G17 plus Mlađana) Dinkića iz vlade doći do homogenije uprave. Cvetković više neće morati da ide po stav u Predsedništvo nego će ojačan funkcijom ministra finansija moći da usmerava", kazao je Stojiljković.\nOn je ocenio i da je vlast pokazala da je spremna na promene i kazao da je pitanje koliko će se rekonstruisana vlada održati u postojećim uslovima.\nDejan Vuk Stanković: Ne treba očekivati radikalne promene\nPolitički analitičar Dejan Vuk Stanković ocenio je danas da se rekonstruisana vlada neće mnogo razlikovati od dosadašnje i da ne treba očekivati radikalne promene od novog sastava Vlade Srbije.\n"Za mene je ovo više iznuđena promena, monogo manje ozbiljna politička promena. Za ozbiljne političke promene potrebni su novi ljudi, program, politika. Ova vlada, sa ovim sastavom ne može da se mnogo razlikuje od prethodne, čine je iste stranke", rekao je Stanković agenciji Beta.\nOn je istakao da je bilo očekivano da se naparvi dvostruki kompromiš - između stranaka i zadovoljenja javnosti, odnosno da se sklone oni koji su doživeli kritike, jer je nezadovoljstvo građana veliko.\n"Ovaj sastav ne obećava radikalne promene" ali je nastao i kao posledica nastojanja vladajuće koalicije da Srbija stekne status kandidata za članstvo u EU, ocenio je Vuk Stanković.\nOn je rekao i da imenovanje Verice Kalanović za potpredsednika u novoj rekonstruisanoj vladi govori da stranka G17 plus "nije samo simbolički u vladi".\nTeme: Rekonstrukcija Vlade\nLičnosti: Božidar Đelić, Mirko Cvetković, Mlađan Dinkić, Dragan Šutanovac, Dušan Petrović, Čedomir Jovanović, Oliver Dulić, Rasim Ljajić, Milan Marković, Verica Kalanović, Nebojša Ćirić, Vuk Jeremić, Milutin Mrkonjić, Zoran Stojiljković, Aleksandar Vucic, Ivica Dačić, Snežana Samadrdžić-Marković, Predrag Marković, Sulejman Ugljanin, Dejan Vuk Stanković, Žarko Obradović, Jovan Krkobabić, Snežana Malović, Goran Bogdanović, Srđan Srećković, Zoran Stanković\nInstitucije: Vlada Srbije, Srpska napredna stranka, Ujedinjeni regioni Srbije, Liberalno demokratska partija Srbije\n09. mart 2011. 10:55:46\nda li je moguce da se deset godina isti ljudi smenjuju po raznim ministarstviva.Ima li Srbija jos obrazovanih sposobnih kadrova .jedan od njih je Dragan DJilas iako je DS\nTadić: Žrtve nas obavezuju da prevaziđemo sve podele\n21. oktobar 2011. 13:10 |\nDS: Nema razloga za izbore pre proleća\nDačić: Članstvo u EU prioritet Srbije


FK Karabag - Blic Sport\nFudbaler Arsenala ne ide na gostovanje iz krajnje BIZARNOG razloga\nFudbaleri Arsenala sledeći meč u Ligi Evrope igraju protiv Karabaga (četvrtak, 18.55). Zanimljivo da u timu "tobdžija" neće biti Henika Mhitarijana i to zbog veoma čudnog razloga.\nLIGA ŠAMPIONA Roma za 15 minuta odnela plen, Džeko nastavio da rešeta\nFudbaleri Rome savladali su Karabag kao gosti sa 2:1 (2:1) u prvom meču drugog kola Lige šampiona odigranom u sredu.\nREAL, PA SVI OSTALI Ovo su učesnici grupne faze Lige šampiona\nPosle revanš mečeva plej-ofa ove večeri kompletiran je spisak učesnika Lige šampiona za sezonu 2017/18. Žreb za grupnu fazu obaviće se u četvrtak od 18 časova u Monte Karlu.\nSENZACIJA ZA ISTORIJU LIGE ŠAMPIONA Karabag u eliti, Pavlovićev gol nedovoljan Dancima\nFudbaleri Karabaga su ispisali istoriju! Iako su poraženi u revanšu plej-ofa za Ligu šampiona od Kopenhagena (1:2), zadržali su prednost iz prvog meča (1:0) i plasirali su se u Ligu šampiona. Postali su prvi azerbejdžanski klub koji je zaigrao u elitnom takmičenju. Dancima za prolaz nije bio dovoljan ni gol našeg Andrije Pavlovića.\nŠERIF NA KOLENIMA Karabag pred vratima Lige šampiona\nFudbaleri Karabaga pobedili su u Moldaviji Šerif sa 2:1 i tako overili plasman u baraž za Ligu šampiona.\nBORBA ZA LIGU ŠAMPIONA Strašni Karabag, Rijeka kao Partizan /VIDEO/\nU prvim utakmicama drugog kola kvalifikacija za Ligu šampiona, ovog utorka, favoriti nisu kiksnuli. Pored našeg prvaka Partizana, trijumf su upisali i Salcburg, Rijeka i, najubedljiviji, Karabag.


SRBIJA SPREMNA ZA NOVU ETAPU INTEGRACIJA\nVreme je za odmrzavanje Prelaznog sporazuma i stupanje Srbije u novu etapu na njenom evropskom putu, istakao je evropski komesar za proširenje Oli Ren u obraćanju Evropskim parlamentarcima.\nEvropski komesar za proširenje Oli Ren, je predstavljajući Strategiju za proširenje Evropske unije pred poslanicima Evropskog parlamenta (EP) u Strazburu, izjavio da iz Srbije, po pitanju evrointegracija, stižu dobre vesti:\n„Beograd je pokazao svoju predanost evrointegracijama i to ne samo jednostranom primenom Prelaznog sporazuma. Pretpostavljam da će i Međunarodni sud (za ratne zločine na prostoru bivše Jugoslavije) u Hagu biti zadovoljan naporima Srbije. Smatram da bi trebalo odmrznuti Sporazum sa Srbijom i vreme je da se Srbiji dozvoli da pređe na novu stepenicu na svom evropskom putu.“\nDa je progres vidljiv u Srbiji, smatra i švedski šef diplomatije Karl Bilt. I on je, kao jedan od značajnih momenata za dalji progres Srbije, naveo buduću ocenu Haškog tribunala o saradnji Srbije:\nMinistar spoljnih poslova Švedske Karl BiltBildunterschrift: Großansicht des Bildes mit der Bildunterschrift: Ministar spoljnih poslova Švedske Karl Bilt\n„Pažljivo ćemo razmotriti novi izveštaj glavnog tužioca Tribunala koji se odnosi na saradnju Srbije. Nadamo se da će on biti zadovoljan tom saradnjom i pokazanim naporima. Od velike je važnosti da se ti napori i dalje nastave.“\nBilt je ponovio i to da je namera Švedske, kao trenutno predsedavajuće EU da, do kraja njenog mandata na toj poziciji, sve zemlje Zapadnog Balkana naprave korak napred na svom putu evrointegracija. Bilt je dodao i to da će dani koji slede, predstavljati važno vreme u kome se očekuje dalji progres na tom putu.\nDan kada će snovi da postanu stvarnost\nGovoreći o progresu zemalja sa Zapadnog Balkana, ali i o ostvarenim uspesima Evropske komisije kada je reč o procesima proširenja i integracija, komesar za proširenje EU Oli Ren osvrnuo se i na viznu liberalizaciju:\n„Evo nas, tek mesec dana udaljeni od trenutka kada će snovi građana Srbije, Makedonije i Crne Gore postati stvarnost. Nadam se da će se isto dogoditi i sa Bosnom i Hercegovinom i Albanijom sledeće godine, čim ispune potrebe uslove za to.“\nJelko KacinBildunterschrift: Großansicht des Bildes mit der Bildunterschrift: Jelko Kacin\nSrbija je upravo u postizanju uslova potrebnih za ukidanje viznog režima pokazala Evropi da može i više i bolje nego što je to bio slučaj do sad, smatra specijalni izvestilac Evropskog parlamenta za Srbiju Jelko Kacin. Ističući da, s obzirom na položaj i veličinu, Srbija može da bude „motor evrointegracija celog regiona“, Kacin je dodao da je bitno da „ona toga postane svesna i da čini više nego do sad“. Zato se Beograd, prema Kacinovim rečima, mora posvetiti političkim i ekonomskim reformam, kao i saradnji sa susedima i okončanju saradnje sa Hagom.\nImplementacijom Lisabonskog ugovora, koji stupa na snagu 1. decembra , počeće i nova era za spoljnu politiku EU. Indirektno potvrdiće se i obnovljeni evropski konsenzus o proširenju. Upravo se proširenje, prema mišljenju i Evropskog parlamenta i Evropske komisije, pokazalo kao jedno od najmoćnijih oruđa evropske spoljne politike. Eventualno zatvaranje vrata za nove članice Unije, bila bi greška istorijskih razmera, izjavio je švedski šef diplomatije Karl Bilt:\n„Verujem da nismo završili izgradnju naše Evrope. Verujem da moramo da ostanemo otvoreni i predani procesu proširenja, koje sa sobom nosi vladavinu prava, pomirenje, mir i napredak na sve šire i šire područje Evrope. Istovremeno EU će tako biti još ponosnija, a njen glas će se u svetu slušati sa još više poštovanja u budućnosti.“\nPosle velikog proširenja Evropske unije na 12 novih članica tokom poslednjih 5 godina, pažnja je sada usmerena na integracije Jugoistočne Evrope, zaključio je Bilt.\nIzvor: [ dw-world.de\nČitanja: 1860 | Komentara: 0 | Dodaj komentar


Žene iz “Zlatne Jabuke” organizovale humanitarnu akciju za svoju članicu - Radio televizija Pančevo\n28. juna 2020. 6. septembra 2020. 0330\nU organizaciji udruženja “Zlatna Jabuka” održana je humanitarna akcija “Svrati na kaficu”. Prikupljena sredstva biće upotrebljena za pomoć oboleloj članici ovog udruženja.\nU Jabuci je na platou ispred Doma kulture “Kočo Racin” upriličena manifestacija “Svrati na kaficu!”. Organizator ove manifestacije, koja postaje svojevrsna tradicija, je Udruženje žena “Zlatna jabuka”, a prema rečima predsednice Slađane Bogdanović osnovni cilj ovog okupljanja je humane prirode.\nDa je društvena odgovornost i afirmacija seoskih žena prioritet ovog udruženja osnovanog 2016. godine potvrđuje i saradnja sa udruženjima žena iz drugih mesta. Svojim prisustvom celokupan događaj uveličali su brojni gosti, među kojima su i članice Udruženja žena “Pančevke” i “Etno kutak” iz Kačareva. Tradicionalno, akcije žena “Zlatna jabuka” podržavaju Mesna zajednica Jabuka i grad Pančevo.\nU narednom periodu biće organizovana radionice dekupaža i svile po kojima je ovo udruženje poznato . U planu je i organizovana prodaja rukotvorina koje žene Jabuke izrađuju. Danas započeta humanitarna akcija se nastavlja , a mi pozivamo sugrađane da se uključe.\nPredsednik Vučić: Ako Tramp pobedi, Srbiji će biti lakše\nMuškatle i petunije za lepši prostor


Rusko-srpski film "Hotel Beograd" snima se u Beogradu, a jedna od lokacija na kojoj su postavljene scene je i Stari dvor.\nČlan gradskog veća Dragomir Petronijević razgovarao je danas sa glumcem Milošem Bikovićem o snimanju filma i nastavku ovog projekta, koji ima veliki značaj za našu prestonicu.\n- Hvala Bikoviću na ideji da ovako nešto napravi u našem gradu i da Beograd i Srbiju promoviše kroz umetnost. Beograd će biti prikazan onakav kakav jeste – jedan od najlepših i najzanimljivijih gradova u ovom delu Evrope. Gledaoci će moći da vide da je Beograd bezbedan grad, s bogatim kulturnm nasleđem, sa posebnom magijom i lepim provodom, jer znamo da je naš glavni grad jednistven po tome što je budan 24 sata - naveo je on.\nMiloš Biković i Dragomir Petronijević\nGovoreći o turističkom potencijalu Beograda i onome šta će se dobiti promocijom kroz ovaj film i mini seriju, Petronijević je rekao da turistička ponuda raste.\n- Porast turista od 20 odsto je dobar, ali može još bolje. Siguran sam da nam film neće doneti turiste samo iz Rusije, već iz svih delova sveta, jer ovu fanšizu prati milionska publika širom sveta - objasnio je član Gradskog veća.\nBiković je rekao da je film ušao u završnu fazu snimanja, da se može očekivati krajem sledeće godine u bioskopima, i dodao da je njegova glavna ideja i želja bila da ruska franšiza dođe u Beograd da bi promovisala veliki potencijal Srbije.\n- Snimamo ruski film koji se dešava u Srbiji i Beogradu i lokacija ima glavni kontekst i ulogu. Ruskim glumcima se Beograd veoma dopada i svi žele posle prvog dolaska da se vrate i ponovo ga posete - rekao je on.\nFilm, a zatim i mini serija od tri epizode koja će biti napravljena naknadno, snima se na više lokacija u Beogradu.\nRadojičić dočekao premijera Slovenije u Starom dvoru\nSaobraćajna nezgoda se dogodila u centru Surčina kada je kamion zgazio ženu, javljaju iz Hitne pomoći.


Rožaje: Projekat za promociju kulturnog nasljeđa\nNaslovnica Južni Sandžak Rožaje Rožaje: Projekat za promociju kulturnog nasljeđa\nRožaje – Krajem minule godine u Zavičajnom muzeju „Ganića kula” realizovan je projekat „Izrada karte nepokretnih kulturnih dobara i arheoloških lokaliteta opštine Rožaje“.\nDirektor ove ustanove Sadik Dacić, ujedno i autor kapitalnog projekta kojim je definisano i označeno čak 97 arheoloških lokaliteta, kaže da je u pitanju prvo ovakvo istraživanje u rožajskoj opštini. Opština Rožaje jedna je od rijetkih u Crnoj Gori koja na svojoj teritoriji nema registrovan nijedan spomenik kulture.\n– Imajući u vidu da je kulturno nasljeđe Rožaja i okoline u svim studijama i strategijama prepoznato kao ogroman potencijal za razvoj opštine, ovaj projekat ima za cilj promociju kulturnih vrijednosti i obogaćivanje turističke ponude – rekao je Dacić.\nOn je kazao da su izradom karte nepokretnih kulturnih dobara, stvoreni uslovi da se već ove godine krene u arheološka istraživanja pojedinih lokaliteta. Za lokalitet Izlit, koji se nalazi iznad Ganića krša i na kojem su pronađeni ostaci kamenog utvrđenja za koje se pretpostavljja da potiče iz srednjeg vijeka, rožajski Zavičajni muzej je kod resornog ministarstva kandidovao projekat koji podrazumijeva arheološka istraživanja i konzervaciju lokaliteta. Isto tako, veoma je interesantan i lokalitet Brezovačko brdo na kojem se nalaze ostaci starog naselja koje su, kako se pretpostavlja, sagradili Iliri.\nNa izradi karte radio je četvoročlani tim kojim je rukovodio arheolog u JU Polimski muzej Berane Predrag Lutovac, potom arheolog u Centru za konzervaciju i arheologiju Crne Gore Nikola Borovinić, dokumentarista u beranskom Polimskom muzeju Slobodan Obradović i kustos Muzeja „Ganića kula“ Erdžan Fetahović. Projekat je sa 4.000 eura finansiralo Ministarstvo kulture.


Leandro Greko prešao iz Rome u Olimpijakos - Naslovi.net vesti\nBEOGRAD, 24. jula 2012. (Beta) - Fudbaler sredine terena Leandro Greko napustio je Romu i potpisao trogodišnji ugovor sa Olimpijakosom, saopšteno je u utorak na sajtu grčkog kluba. Finansijski detalji transfera nisu navedeni. Greko je od početka karijere bio član Rome, ali ga je klub iz rodnog... »\n"El Greko" prešao u Olimpijakos\nSportske.net utorak, 24. jul 2012.\nFudbaler sredine terena Leandro Greko napustio je Romu i potpisao trogodišnji ugovor sa Olimpijakosom, saopšteno je danas na sajtu grčkog kluba.Letnja pijaca i dalje je u toku u čitavoj Evropi, pa tako i u Italiji. Vezni fudbaler Rome Leandro Greko napustio je "Vučicu" i potpisao trogodišnji ugovor sa Olimpijakosom, saopšteno je danas na sajtu grčkog kluba. Finansijski... »\nGreko prešao iz Rome u Olimpijakos\nGrčki Olimpijakos od danas je jači za fudbalera Rome Leandra Greka.Fudbaler sredine terena Leandro Greko napustio je Romu i potpisao trogodišnji ugovor sa Olimpijakosom, saopšteno je danas na sajtu grčkog kluba. Finansijski detalji transfera nisu navedeni. Greko je od početka karijere bio član... »\nGreko iz Rome u Olimpijakos\nSportski žurnal utorak, 24. jul 2012.\nVezista Leandro Greko napustio je Romu i potpisao trogodišnji ugovor sa Olimpijakosom, saopšteno je na sajtu grčkog kluba. Finansijski detalji transfera nisu navedeni. Greko je od početka karijere bio član Rome, ali ga je klub iz rodnog grada često slao na pozajmicu pa je više igrao u nižerazrednoj... »\nPantelić i Fejsa dobili saigrača iz Rome\nSportal.rs utorak, 24. jul 2012.\nFudbaler sredine terena Leandro Greko napustio je Romu i potpisao trogodišnji ugovor sa Olimpijakosom, saopšteno je u utorak na sajtu grčkog kluba, a prenosi Beta. Finansijski detalji transfera nisu navedeni. Greko je od početka karijere bio član Rome, ali ga je klub iz rodnog grada često slao na... »\nPress utorak, 24. jul 2012.\nFudbaler sredine terena Leandro Greko napustio je Romu i potpisao trogodišnji ugovor sa Olimpijakosom, saopšteno je danas na sajtu grčkog kluba.Finansijski detalji transfera nisu navedeni. Greko je od početka karijere bio član Rome, ali ga je klub iz rodnog grada često slao na pozajmicu pa je više igrao u nižerazrednoj Astreji, Veroni, Pizi i... »\nRTVpre 2 minuta\nRTSpre 13 minuta\n10 najlepših baštica u centru Beograda\n24 Satapre 17 minuta\nPresspre 2 satajoš 1 povezana »


Hocu.ba Maarif Koledž organizuje testiranje za stipendije – Hocu.ba\nMaarif Koledž organizuje testiranje za stipendije\nRok prijave 23.04.2020\nGimnazija “Maarif Koledž” sa sjedištem na Vracama, , ulica Banjalučka 14, organizuje tesitiranje za stipendije učenika devetih razreda. Testiranje će se održati ONLINE 25. aprila 2020. u 09:00 sati. Prijava na http://www.maarif.edu.ba/bs/stipendija\nje obavezna i bit će otvorena do 23. aprila do 23:59 sati.\nOsvojite stipendiju do 95% za kompletno školovanje koju dodjeljuje Fondacija za razvoj obrazovanja Sarajevo (SEDEF).\nGimnazija “Maarif Koledž” je certificirana Cambridge škola i nudi dva izborna područja po nastavnom planu i programu Kantona Sarajevo i Cambridge program, i to:\nOčekujemo vas na online testiranju 25. aprila 2020. godine.\nAutor Hocu.ba praksa Maarif koledž prilika stipendija testiranje\n« Prijavite se za konkurs “Sport i fizička aktivnost u izolaciji izazvanoj korona virusom”\nBesplatna online obuka: Uvod u programiranje – napravi svoju prvu videoigru »


ZAKON O POJEDNOSTAVLJENOM RADNOM ANGAŽOVANJU NA SEZONSKIM POSLOVIMA U ODREĐENIM DELATNOSTIMA: Počeo sa radom softver za elektronsku prijavu i odjavu sezonskih radnika Poreskoj upravi\nSoftver za prijavu sezonskih radnika počeo je sa radom, najavljeno je u NALED-u. Elektronski sistem za prijavu sezonaca prvo će "otvoriti vrata" za prijavljivanje radnika u poljoprivredi, a ukoliko ceo sistem bude funkcionisao primenjivaće se i na one u sektoru turizma i građevinarstva.\n"Od januara kreće elektronski sistem za prijavu radnika, a kroz dalje sprovođenje ovog programa biće omogućen elektronski sistem i za registraciju poljoprivrednih gazdinstava, što će omogućiti da se 400 hiljada gazdinstava brže i jednostavnije upišu u registar, izmene svoje podatke ili se prijave za državne subvencije", rekla je izvršna direktorka NALED-a Violeta Jovanović.\nPored 80.000 sezonskih radnika u poljoprivredi, kojima će poslodavac morati da uplaćuje poreze i doprinose, korist će imati i država. Država očekuje da uveća budžetske prihode na ovaj način za 15 miliona evra.\nOsim punije kase, na taj način nadležni pokušavaju da smanje sivu zonu u poljoprivredi gde je oko 95 odsto radnika "na crno".\nKako je predviđeno Zakonom o pojednostavljenom radnom angažovanju na sezonskim poslovima u određenim delatnostima ("Sl. glasnik RS", br. 50/2018), poslodavci će imati obavezu da prijavljuju i odjavljuju sezonske radnike elektronskim putem Poreskoj upravi i to prvog dana angažovanja, a najkasnije do 10 časova pre podne.\nPoslodavci u Srbiji na sezonskim poslovima najviše angažuju radnike za rad u hladnjačama, berače voća i povrća, pomoćne radnike u građevinarstvu, konobare, šankere...\nIzvor: Vebsajt 021, 07.01.2019.


Šumadija i Pomoravlje na Skupštini evropskih regiona\n29.06.2016 | Razvoj teritorije\nŠumadija i Pomoravlje na Skupštini evropskih regiona\nSkupština evropskih regiona ( AER ) održana je u periodu od 22. do 24. juna, a domaćin za preko 300 delegata iz regija širom kontinenata bila je norveška regija Nordland tj. grad Bodo. Na toj Skupštini priliku da se predstavi imao je i region Šumadije i Pomoravlja, kao pridruženi član AER koji je usvajanjem zahteva za članstvo Regionalne agencije za ekonomski razvoj Šumadije i Pomoravlja, od strane Generalne Skupštine AER dobio status pridruženog člana u martu ove godine.\nRegion Šumadije i Pomoravlja predstavljala je Minja Obradović predsednik Skupštine osnivača Regionalne agencije za ekonomski razvoj Šumadije i Pomoravlja i član Gradskog veća za investicije i upravljanje projektima i Nenad Popović, direktor Regionalne agencije za ekonomski razvoj Šumadije i Pomoravlja.\nMinja Obradović je u svom obraćanju istakla spremnost za uspostavljanje političke, poslovne i kulturne veze sa svima koji vide svoj interes u saradnji sa našom zemljom, kroz zajedničke projektne ideje koje će doprineti daljem prosperitetu i razvoju naših regiona: ”Sve opštine regiona podržavaju članstvo Regionalne agencije za ekonomski razvoj Šumadije i Pomoravlja u Skupštini evropskih regiona jer smo zainteresovani za partnerstva sa regionima i gradovima širom Evrope”.\nInače, Skupština evropskih regiona (AER) je neprofitna organizacija koja je svoj rad započela pre 30 godina. AER se smatra inicijatorom stvaranja Komiteta regiona (CoR) 1994. godine i Komore regiona u okviru Kongresa lokalnih i regionalnih vlasti (CLRAE).\nČlanstvo u AER, prema rečima Minje Obradović, ima višestruke koristi za čitavu teritoriju Šumadije i Pomoravlja, naročito u smislu mogućnosti direktnog prisustva u Briselu, što je od izuzetnog značaja ako se ima u vidu da je kancelarija regiona u centru EU administracije, ugašena. Kroz organe AER, Šumadija i Pomoravlje mogu direktno da utiču na razvoj politika koje se tiču regionalnog razvoja. Članstvo je i prilika stvaranja brojnih mogućnosti za ostvarivanje kontakata sa ostalim članicama, uspostavljanje saradnje u različitim oblastima, kao i učešće u projektima AER i njenih članica.\nU skladu sa novom strategijom EU 2020 AER je otvorila novo poglavlje u promociji regiona u Evropi, pod motom ‘’Evropa od regiona’’. AER predstavlja glas regiona Evrope u svrhu promovisanja regionalnih interesa u Evropi i šire i podsticanja međuregionalne saradnje, promovisanja, razmene iskustava i razvoja regionalnih politika.


Vatrogasni kongres u Novom Sadu - TONS\nHomepage Blog Vatrogasni kongres u Novom Sadu\nVatrogasni kongres je stručni događaj koji ima za cilj formiranje stručne misli kod vatrogasnih rukovodilaca ali i svih ostalih koji vole i žele da se bave vatrogastvom. Sam događaj je koncipiran tako da se sav sadržaj odvija oko II vatrogasnog seminara “Kako smo organizovani” koji ima za cilj da unapredi znanja i spoznaje organizacije vatrogasnih jedinica. Pored ovog planirane su vežbe, radionice i izložbe opreme i detalja iz istorije vatrogastva Vojvodine.\nVatrogasni kongres je kao projekat tokom realizacije svih svojih faza: inicijacije, planiranja, egzekucije lansiranja događaja pokrenuo nekoliko važnih pitanja za vatrogastvo uopšte o kojima će biti više reči na samom događaju. Ovaj događaj će se održati od 27 do 29. septembra 2018. godine u poslovnoj zgrade NIS-a.\nViše informacija o događaju: http://vatrogasni-kongres.com/


Matić: ''Čast mi je da uradim nešto važno za Srbiju!'' - Sportske.net\nMatić: ''Čast mi je da uradim nešto važno za Srbiju!''\nRukometna reprezentacija Srbije dobila je novog selektora Vladana Matića, koji je na svojoj promociji najavio velike ambicije našeg nacionalnog tima na EP u Danskoj u januaru.\nNovi selektor muške rukometne reprezentacije Srbije Vladan Matić rekao je danas da je pred njim velika obaveza na novom poslu, ali da se ne plaši izazova.\nMatić je kazao da su mu "proradile emocije", jer se posle 12 godina vratio u Srbiju da radi.\nMatićev pomoćnik u reprezentaciji biće proslavljeni golman Dejan Perić, za koga je rekao da mu je "veliki saradnik i prijatelj".\nPerić je kazao da malo ljudi ima privilegiju da predstavlja svoju zemlju u sportu kojem su ceo život posvećeni.\nKapiten Srbije Momir Ilić rekao je da želi da se u reprezentaciji zadrži dobra atmosfera iz završetka kvalifikacija za Evropsko prvenstvo.\n"Plasmanom na EP napravili smo dobar rezultat, održali smo kontinuitet i tako želimo da nastavimo. Siguran sam da Matić i Perić imaju kvalitet i znanje i zajedno ćemo pokušati da napravimo dobar rezultat, tako što ćemo dati sve od sebe za svoju zemlju", rekao je Ilić.\nEvropsko prvenstvo u Danskoj odigraće se sledećeg januara u Danskoj.


Komercijalna Banka – Page 13 – Bankar.me\nBiznis stil: Četiri načina da vežete kravatu\nJanuary 21, 2015 MODA, POSAO I KARIJERA, POSLIJE POSLA, SVE VIJESTI 0\nVećinu muškaraca ne zanima kako je vezana kravata, već da je samo vezana. Ipak, trebalo bi da obratite pažnju jer čvor kravate može prilično uticati na vaš izgled.\nPrestižni brendovi okreću se online trgovinama\nJanuary 2, 2015 MODA, SVE VIJESTI 0\nTrend otvaranja online trgovina u sklopu Alibabina Tmalla pokrenuo je u aprilu Burberry, u avgustu je isto učinio Calvin Klein, a sada se svoje proizvode kineskim kupcima nudi i Orange linija Hugo Bossa.\nDecember 4, 2014 BANKE, REGION, SVE VIJESTI 0\nSrbija se sprema da proda Komercijalnu banku, a taj proces najavila je prošlonedeljnim pozivom za izbor finansijskog savjetnika. Iz poziva koji je uputila Agencija za osiguranje depozita jasno je da se ne prodaje samo udio Republike Srbije, već objedinjeni paket od 83 odsto kapitala banke sa drugim akcionarima od kojih je …\nAgencija za osiguranje depozita Republike Srbije objavila je danas poziv za finansijskog savjetnika za prodaju 83 odsto kapitala Komercijalne banke a.d. Beograd koji je otvoren do 26. decembra. Poziv je upućen vodećim međunarodnim firmama za dostavljnaje izjava o zainteresovanosti za pružanje usluga zajedničkog finansijskog savjetnika za pripremu i sprovođenje plana …


Tužioci traže da se omogući i revizorima u RS-u da podnose krivične prijave – dijalogin.tv\nTužioci traže da se omogući i revizorima u RS-u da podnose krivične prijave\nU Zakon o reviziji javnog sektora Republike Srpske trebalo bi unijeti izmjenu prema kojoj bi revizori mogli da podnose krivičnu prijavu tužilaštvu, tj.prekršajne prijave sudovima, kada otkriju propuste u poslovanju, smatraju u Okružnom javnom tužilaštvu Banja Luka.\nMišljenja su da revizori, kao vrhunski stručnjaci za finansije, prilikom analiza mogu vidjeti da li ima osnovane sumnje za podnošenje krivičnih prijava Tužilaštvu.\nZakon o krivičnom postupku RS-a, u članu 221, propisuje da su građani i institucije duži da prijave slučajeve kada vide ili otkriju da je učinjeno krivično djelo i da osiguraju dokaze, ako su im dostupni.\n– Revizori svoje poslove obavljaju korektno i trebalo bi im izmjenom Zakona dati ovlašćenja, da mogu podnositi prekršajne i krivične prijave, ukoliko utvrde da postoji osnova sumnje da je neka osoba kršila propise u korišćenju državnih resursa i novca – smatraju u Okružnom javnom tužilaštvu Banja Luka.\nU praksi bi to značilo brže i efikasnje otkrivanje i procesuiranje počinilaca krivičnih djela u javnom sektoru.\nTrenutno u Zakonu o reviziji javnog sektora RS-a nije predviđeno da revizori, ukoliko otkriju propuste u poslovanju tj. korištenju javnih sredstava bilo da je riječ o resursima ili novcu, podnose krivičnu prijavu tužilaštvu, odnosno prekršajne prijave sudovima.\nU zemljama u regionu, primjera radi, u Republici Srbiji i Crnoj Gori, njihov zakon nalaže da u reviziji javnog sektora revizori podnose prekršajne i krivične prijave.\nIz Okružnog javnog tužilaštva Banja Luka u izvještaju o radu za 2016.godinu tvrde da su im predmeti korupcije bili apsolutni prioritet u radu, a tako će biti i tokom 2017..\nU izvještajnom periodu ovo tužilaštvo je imalo u radu ukupno 266 predmeta koja se odnose na koruptivna krivična djela. Od pomenutog broja, riješene su ukupno 232 prijave i 79 istraga, tako da su na kraju godine ostale neriješene 34 prijave i 13 istraga za ova krivična djela.\nU strukturi koruptivnih krivičnih djela najzastupljenija su krivična djela: zloupotreba službenog položaja ili ovlaštenja, pronevjera, davanje mita, primanje mita, prevara u službi, zloupotreba ovlašćenja u privredi i druga.\nŠtajnmajer novi predsjednik Njemačke


Firme se polako oporavljaju, od marta oko 60.000 novozaposle\nTužna životna priča Rialde Kadrić: Život joj je obeležila jedna tragedija\nSaobraćajac slučajno ulovio suprugu s ljubavnikom (video)\nOdlična vest: Srbi mogu u Grčku, evo kada i kako\nUmrla čuvena Marija iz „Žikine dinastije“ (video)\nOvih 8 stvari o Vodolijama treba da znate\nJednostavan trik protiv glavobolje\n50 životnih lekcija A. Šopenhauera nad kojima ćete se ozbiljno zamisliti\nŠkola glume Mike Aleksića neće raditi do daljeg\nTanjug 21. decembra 2020. 14:57\nBEOGRAD – Ministarka privrede Anđelka Atanasković izjavila je danas da je zahvaljujući merama podrške u novembru bilo za oko 60.000 novozaposlenih više nego u martu kada je počela epidemija kovida19, kao i da se privrednici polako oporavljaju.\n„Vidimo da broj novozaposlenih i dalje raste i da su privredni subjekti počeli malo da se oporavljaju i priremaju za sledeću godinu“, rekla je Atansković.\nMinistarka je, na Završnoj konferenciji projekta „Podrška Vladi Srbije u suzbijanju sive ekonomije 2018-20″ i finale Poreske debate – Izlaz iz sive ekonomije – Nova rešenja za novo vreme“, ukazala na značaj promene svesti u društvu po pitanju sive ekonomije.\nIstakla jeda građani treba da shvate da se sivom ekonomijom ne krade od države već od građana i onih u privredi koji legalno rade.\n„Neće biti ni puteve ni bolnica niti drugih stvari, kao ni mogućnosti za pomoć privredi kroz subvencije ako imamo sivu ekonomiju“, naglasila je Atanasković.\nPodseća da je Srbija ove godine za mere podrške izdvojila oko šest milijardi evra i ističe da smo jedna od retkih zemalja koja je našla pravu meru da pomogne svoju privredu u pandemiji.\n„Preduzeli smo sve da pomognemo našim privrednicima, mikro malim i srednjim preduzećima, našli pravu meru za održanje njihove likvidnosti i očuvanje radnih mesta“, naglasila je Atansković.\nKako je rekla, više od 160 mlijardi dinara je prošlo kroz razdeo Ministarstva privrede za pomoć likvidnosti i podsticaj zaposlenosti i pomoć je pružena za oko 250.000 naših privrednih subjekata.\nOčekuje smirivanje krize u narednoj godini i dodaje da će to ministarstvo pratiti situaciju i pokušati da reagujemo na odgovarajući način.\n„Mislim da su minstastvo i država uspeli da našu ekonomiju sačuvaju u ovo teško vreme“, dodala je ona.\nTelekom Srbija: Strah SBB-a od ekspanzije naše kompanije\nTelenor: Uvek postupamo u skladu sa zakonom, uz poštovanje…\nKurs dinara sutra 117,5800\nPotrošačko poverenje u SAD blago povećano u januaru\nDRI: Problemi u upravljanju IT sistemima objedinjene naplate\nPrigušeno trgovanje, BELEX indeksi u „crvenom“\nVasić: Malo interesovanje za olakšice u otplati dobar znak\n- Fato, jesam li ti prvi?\n- Može biti, nešto si mi poznat.


Upoznajte Aiko, prvog humanoidnog robota\nIako izgleda kao devojka koju biste mogli da vidite bilo gde oko sebe, mala je verovatnoća da ste već sreli Aiko Čihiru. Jer, Aiko je zapravo humanoidni robot koji je tek ove nedelje predstavljen u Las Vegasu.\nTošiba je napravila humanoidnog robota, šarmantnu Aiko Čihiru, koja radi za tu kompaniju i koju je predstavila na sajmu potrošačke elektronike CES.\nOna je opremljena sa 43 motora koji omogućavaju njeno funkcionisanje, objavljeno je 8. januara na veb sajtu metronews.fr.\nPriča japanski, engleski i zna jezik znakova, a mogla bi i da progovori francuski za nekoliko minuta ako bi htela ili ako bi to želeli njeni tvorci.\nNa njenom licu vide se osećanja (bes, tuga, radost…), pokreti su joj relativno prirodni, koža veoma slična pravoj, utisak je zadivljujući, čak i ako joj se približi na manje od dva metra.\nOva tridesetdvogodišnjakinja, obučena u haljinu i sa nakitom, mogla bi da obavlja poslove hostese u nekoj poslovnoj zgradi ili prevodioca sa znakovnih jezika.


Ljajić za dnevni list „Politika“ – SDP Srbije\nLjajić za dnevni list „Politika“\nPredsednik Socijaldemokratske partije Srbije (SDPS) Rasim Ljajić izjavio je danas da je uveren da će na predstojećim izborima učestvovati kompletna opozicija i naveo da je konačna verzija dokumenta o poboljšanju izbornih uslova koju su predložili evropski posrednici kompromis onoga što je ppostojalo do sada i onoga što su bili zahtevi opozicije.\nLjajić je za dnevni list „Politika“ istakao da nema utisak da je međustranački dijalog doprineo poboljšanju atmosfere u društvu i ukazao da se „plaši da su problemi dublji nego što su izborni uslovi o kojima se razgovaralo“.\nOcenio je da se „ostrašćenost manifestuje na svakom koraku“ i da se to sa politike prenosi na sve ostale sfere društva i da to dugoročno može da bude ogroman problema za svaku vlast.\nNaglasio je da izborni uslovi „svakako ne mogu biti glavni uzrok“ takve atmosfere i istakao da je mnogo veći problem „sve veća apatija i nezainteresovanost ljudi za politički angažman“.\nUpozorio je i da oni koji se i odluče za politički angažman „uglavnom nastupaju sa desničarskih pozicija, često zastupajući i ekstremna stajališta“.\nOcenio je da u Evropskoj uniji (EU) ne postoji spremnost za proširenje, posebno u slučaju Francuske, Holandije i Danske, ali i da „kod dobrog dela ostalih ne vlada oduševljenje“ za prijem novih članica.\nPodsetio je da se to videlo na nedavno završenopm samitu EU – Zapadni Balkan na Bledu za koji Ljajić smatra da je završen „potpunim debaklom“.\nNaveo je da je glavna teza EU da „Evropa ne može biti veća pre nego što postane jača“ i zaključio da se, dokle god se ta sintagma ne promeni, ne veruje da će se vratiti entuzijazam za „preko potrebne unutrašnje reforme koje će ubrzati naš put ka Evropi“.


Xiaomi sprema nove telefone sa 64MP i 108MP kamerama – VivaProTeam\nVivaProTeam > VIVA BLOG > Technology > Xiaomi sprema nove telefone sa 64MP i 108MP kamerama\nXiaomi sprema nove telefone sa 64MP i 108MP kamerama\nby DD\tJuly 6, 2020\nPrema navodima iz novog izveštaja, Xiaomi sprema novi uređaj sa 108MP glavnom kamerom, a njegovo kodno ime je Gauguin Pro. Pored toga, kompanija radi i na Gauguin modelu, bez Pro u nazivu, sa kamerom od 64MP.\nPomenute informacije stižu iz izvornog koda za MIUI 12, koji otkriva da će oba telefona imati sisteme sa četiri kamere na poleđini. Očekuje se da će telefoni biti dostupni globalno i da će ih pokretati Qualcomm čipsetovi.\nKineski dojavljivač Digital Chat Station je potvrdio da pomenuti Gauguin stižu, ali je istakao da će njihove specifikacije varirati u zavisnosti od regiona gde se budu nudili. Za sada je malo konkretnih informacija o telefonima, ali se više detalja očekuje u narednom periodu.\nPrevious Post Samsung neće učestvovati na IFA sajmu - priprema virtuelni događaj\nNext Post TikTok izgubio titulu najpopularnije aplikacije\nEpl objasio zašto su iz kutija NESTALI PUNJAČI\nRusija pokreće istragu protiv YouTube zbog zloupotrebe dominantnog položaja


Većina ekipa ligaške utakmice igra u nedelju – RADIO TELEVIZIJA BOR\nVećina ekipa ligaške utakmice igra u nedelju\nBOR – Ligaška sportska takmičenja koja su predviđena za naredni vikend, igraće se bez publike, zbog pojave korona virusa u Srbiji, što će važiti i za utakmice na otvorenom i u dvoranama.\nFudbaleri „Bora 1919“ u nedelju u 15 sati gostuju u 17. kolu Timočke zone ekipi Hajduk Veljko u Negotinu. Domaćin je četvrti na tabeli sa 34 osvojena boda, dok je Bor na desetom mestu sa 18 bodova. Slatina je u istom terminu domaćin zaječarskoj ekipi „019“ u derbiju začelja tabele. Slatina je poslednja sa devet osvojenih bodova, dok ekipa iz Zaječara ima tri boda više.\nZa vikend počinje i prolećni deo prvenstva u Borskoj okružnoj ligi. Od ekipa iz Bora na domaćem terenu u subotu u 15 sati igra Brestovac koji dočekuje Šarbanovac. Dan kasnije Nemetali iz Donje Bele Reke dočekuju Polet. Zlot u nedelju u 15 sati gostuje Ključu iz Podvrške, dok Krivelj u istom terminu igra u Leskovu protiv Poloma. Posle jesenjeg dela prvenstva najbolje plasirana ekipa bila je Brestovac, koja se nalazi na petom mestu sa 30 bodova, tri više od šestoplasiranog Zlota.\nRukometašice Bora, posle uspešnog plasmana u polufinale Kupa Srbije, u nedelju u 17 sati u Kladovu ekipi Đerdapa u 14. kolu Super B lige. Borska ekipa je druga na tabeli sa 22 boda, tri manje od prvoplasirnog Radničkog iz Kragujevca, dok je Đerdap pretposlednji sa dva osvojena boda.\nKošarkaši Bora u nedelju i 18 sati dočekuju Jablanicu iz Medveđe u derbiju vrha tabele. Ova utakmica mogla bi da odluči prvaka Prve srpske lige, s obzirom na to da je Jablanica prva na tabeli sa bodom prednosti u odnosu na Bor, U jesenjem delu prvenstva Bor je slavio u Medveđi, a u borbi za prvo mesto, koje donosi plasman u viši rang takmičenja neophodna mu je pobeda i na domaćem terenu.\nOdbojkašice Bora u nedelju u 14 sati i 30 minuta gostuju u Nišu ekipi Desetka, u 15. kolu Druge regionalne lige Istok. Domaće ekipa je treća sa 32 boda, dok je Bor pretposlednji sa deset osvojenih bodova.\nTags: Bor, grad bor, košarka\nPrevious Rukometašice Bora u završnici Kupa Srbije\nNext Sportski programi nadalje bez publike\nBoranka Aneta De Kandija treća na državnom takmičenju u triatlonu\nBulatović ponovo najbolji na takmičenju „Strongman 2020.“ u Boru


Ivanić: Ishod izbora zavisi od apstinenata – Zvornik Danas\nMladen Ivanić na tribini u Rudom (Foto: SRNA)\nNaslovna/VIJESTI/Politika/Ivanić: Ishod izbora zavisi od apstinenata\nRUDO – Kandidat Saveza za pobjedu /SzP/ za srpskog člana Predsjedništva BiH Mladen Ivanić rekao je na predizbornom skupu u Rudom da ishod opštih izbora u oktobru zavisi od birača apstinenata.\n„Promjena je tu, vrijeme je da Srpsku vratimo na pravi put na kojem ima mjesta za čestite“, poručio je Ivanić.\n„SDS je velika porodica koja je iz godine u godinu, iz decenije u drugu pa i u treću gradila državu“, rekao je Govedarica.\n„Garantujem da će se sljedeće godine okrenuti novi list i da će Ministarstvo poljoprivrede za početak odvojiti 20 feninga, a moj konačni cilj je da malinari dobiju 50 feninga podsticaja“, naglasio je Govedarica.\n„Ne dopustite da vas ubijede da vaš glas nije važan, da niste bitni. Svaki od naših glasova će se daleko čuti, svaki će biti glas za bolje sutra, za obnovu i da svane za narod i Srpsku“, poručio je Dragičević.\nizbori mladen ivanić rudo szp\n„S-400“ stigao u Siriju


Brčanski Forum - Srbima u Brčkom donacija Srbije znači mnogo više od novčane pomoći\nSrbima u Brčkom donacija Srbije znači mnogo više od novčane pomoći\nBrčko distrikt očekuje nastavak podrške Srbije, ovaj put u privrednim investicijama koje bi značile otvaranje novih radnih mjesta i zapošljavanje, izjavio je Srni gradonačelnik Brčkog Siniša Milić.\nMilić je izrazio zadovoljstvo što Srbija, naročito u posljednje vrijeme, iskazuje sve veće interesovanje za Srbe u Republici Srpskoj i BiH i što je odlučna da pomogne njihov opstanak na ovim prostorima.\nOn je napomenuo da je Brčko, na osnovu sporazuma o Specijalnim paralelnim vezama i uz preporuku Vlade Republike Srpske, prošle godine dobilo donaciju od 500.000 evra iz budžeta Srbije.\n“Ta sredstva su namjenski utrošena za izgradnju obdaništa u naselju Ilićka. Objekat je ovih dana završen, a u upotrebu će biti stavljen nakon opremanja i vanjskog uređenja”, dodao je Milić.\nMilić je posebno naglasio da Srbima u Brčkom ta donacija znači mnogo više od novčane pomoći.\n“Drago nam je da se u Srbiji prepoznaje značaj opstanka Srba u Brčkom. Bitno je da ova podrška nije usmjerena protiv drugih u Brčkom, već predstavlja i pruženu ruku onima koji žive sa nama, jer se sredstva, prema pravilu, usmjeravaju u infrastrukturu i druge javne objekte, škole, obdaništa koja će koristiti svi građani pod jednakim uslovima”, naglasio je Milić.\nMilić je istakao i podršku koju imaju iz Srbije na osnovu sporazuma koji je prošle godine potpisao sa gradonačelnikom Beograda Zoranom Radojičićem o saradnji Brčkog i srpske prijestonice.\nPremijer Srpske Radovan Višković nedavno je najavio sastanak svih načelnika i gradonačelnika iz Srpske i predstavnika nekoliko opština iz FBiH sa većinskim srpskim stanovništvom sa visokim zvaničnicima Srpske i Srbije. Sastanku bi trebalo da prisustvuju predsjedavajući predsjedništva BiH Milorad Dodik, predsjednik Republike Srpske Željka Cvijanović,predsjednik Srbije Aleksandar Vučić, premijer Srbije Ana Brnabić i njihovi saradnici.\nNa ovom sastanku početkom maja trebalo bi da bude riječi o realizaciji dosadašnjih projekata i daljoj saradnji u realizaciji budućih.


Večeras od 19.00 časova bez vode naselje Vojkovići | Trebevic.net\nVečeras od 19.00 časova bez vode naselje Vojkovići\nKomunalno preduzeće “Vodovod i kanalizacija” Istočno Sarajevo obavještava korisnike da će naselje Vojkovići u opštini Istočna Ilidža biti bez vodosnabdijevanja večeras od 19.00 časova do 6.00 časova ujutru i u narednim danima u istom periodu.\nPotrošači u ulicama Ilidžanska, dio Starine Novaka i dio Spasovdanske koji se snabdijevaju sa rezervoara Gornji Kotorac /Joksimovići/ uredno vodosnabdijevanje mogu očekivati sutra ujutro, saopšteno je iz ovog preduzeća.\nIz “Vodovoda” dodaju da potrošači koji se snabdijevaju sa rezervoara “Gornje Mladice” stabilizaciju u snabdijevanju vodom mogu očekivati u noćnim satima.\nU saopštenju se ističe da su restrikcije uvedene radi preraspodjele raspoloživih količina vode, a s ciljem akumuliranja vode na glavnom rezervoaru na filter postrojenju.\nZbog nedovoljne količine vode iz ovog preduzeća apeluju da potrošači maksimalno racionalno troše vodu, te najavljuju da će sve promjene u vodosnabdijevanju biti ažurirane putem veb stranice “Vodovoda”.


Koga štiti i čemu služi REM (bivši RRA): Da li su interesi komercijalnih televizija i prenosi konvencija vladajućih stranaka važniji od prava dece? – NovostiDana.rs\nRegulatorno telo za elektronske medije nikada nije „smoglo snage“ da jednostavnim rešenjima koja se praktikuju u drugim civilizovanim zemljama zaštiti prava najmlađe populacije u Srbiji. Ali je zato uspelo da zaštiti televizije koje su prenosile skupove vladajućih stranaka i koje svakodnevno promovišu kroz rijaliti programe (Farmu, Parove, Maldive, Velikog brata, DNK, Trenutak istine) prostitutke, kriminalce i ljude kojima je, čini se, pre mesto u psihijatrijskim ustanovama nego pred malim ekranima miliona gledalaca.\nNedavno je propao i poslednji u nizu pokušaja Regulatornog tela za elektronske medije (REM, ranijeRRA) da decu i maloletnike zaštiti od pogubnog uticaja rijaliti emisija.\nPored oklevanja da donese dobru regulativu, uočljivo je i da je REM veoma uzdržan po pitanju sankcionisanja emitera, čak i u eri rijalitija koji svakoga dana pružaju povode za izricanje kazni. REMveć dugo ima razloga da izrekne kazne pojedinim emiterima zbog nepoštovanja prihvaćenih programskih obaveza na osnovu kojih su i dobili frekvenciju.\nNa listi izgovora kojima REMpravda svoju neefikasnu regulatornu politiku u zaštiti maloletnika našli su se i stavovi Saveta Evrope i Evropske komisije, institucija poznatih po posvećenosti zaštiti prava dece i maloletnika!\nNespremnost REM-a da kao nadležno telo zaštiti prava dece dodatno čudi kada se ima u vidu da Služba za nadzor REM-a pažljivo prati sporne programe i vodi preciznu evidenciju o svakoj izgovorenoj reči. Tako se u izveštajima ove službe, koji se nalaze i na veb-strani REM-a, mogu naći transkripti puni vulgarnih dijaloga iz rijaliti programa emitovanih u vreme kada se pred TVekranima nalaze i deca.\nAutor: Maja Divac Izvor: Cenzolovka\nPovezanoDNK, Farma, Maldivi, Parovi, regioni, REM, rijaliti, RRA, televizija, Trenutak istine, TV, Veliki brat\nNATO gazda u Srbiji; Alijansa koja je pre 17 godina ubila trogodišnju Milicu Rakić na noši u Srbiji oslobođena poreza, ima potpunu slobodu kretanja i pristup svim državnim i privatnim objektima


Milan neće trenirati na Marakani, mi smo bez tri bitna igrača - Crvena zvezda info\nFudbal / 46 pregleda\nOstalo / 4838 pregleda\nFudbal / 4575 pregleda\nMilan neće trenirati na Marakani, mi smo bez tri bitna igrača\nSportski direktor crveno-belih ističe da Zvezda može da namuči Milan, koji je svakako favorit\nSportski direktor Crvene zvezde, Mitar Mrkela, gostovao je na Prvoj televiziji, gde je pričao o predstojećem duelu Zvezde i Milana na Marakani, koji je zakazan za 18. februara od 18.55.\nOn je potvrdio da će se meč defintivno igrati bez publike, iako je Zvezda uložila sve napore da bude dostupno bar 30 odsto kapaciteta stadiona, koliko UEFA dozvoljava.\n- Tačno je, Krizni štab je doneo tu odluku, mi smo se nadali da bismo mogli da igramo pred navijačima, svi znaju koliko nam oni znače, verujem da je žao i njima, jer ne dolazi Milan svaki dan u Beograd, velika većina navijača je želela da gleda uživo Milan, ali Zvezda se uvek pridržavala epidemioloških mera i tako će biti i ubuduće - rekao je Mrkela, koji je pojasnio ko će smeti da bude na stadionu.\n- Ja znam da UEFA dozvoljava do 30 odstso navijača, postoje neke odrednice i protokoli ko može da bude na stadionu ako država ne dozvoli tih 30 odsto, što je ovde slučaj. Ono što znamo to je da mogu da budu igrači, stručni štab i po 10 predstavnika Zvezde i Milana koji su testirani PCR testovima.\nMrkela je rekao da Milan neće odraditi trening na Marakani.\n- Milan stiže danas, neće raditi trening večeras, doći će na Marakanu i prošetati po terenu, da vide kakav ih ambijent očekuje. Postoje klubovi koji su igrali u Beogradu i koji su taj poslednji trening odradili na svom stadionu. Oni će verovatno to odraditi na svom stadionu, doći u Beograd pred meč.\nJoš jednom se Mrkela dotakao navijača i istakao koliki će to biti hendikep za Zvezdu.\n- Navijači su mnogo važni, uvek su bili jedan vetar u leđa, mnogo je Zvezda zavisna od navijača, znam i sam kao igrač, koliko je to bilo od pomoći, sve velike utakmice smo dobili uz pomoć navijača. To je veliki hendikep kada igramo bez njih, ali poslednjih godinu dana smo bez navijača, igrači su se već navikli, nadam se da će moći da izbore povoljan rezultat protiv Milana.\nPodsetio se i čuvenih mečeva protiv Milana 1988. godine, čiji je akter bio i on sam.\n- Uspomene su i dalje veoma žive. Milan je tada bio velikan, pravio je čuveni tim koji je od tada osvojio prvu od tri uzastopne titule prvaka Evrope, bili su moćni, pripremali smo se za njih, nijednu utakmicu od te tri nismo izgubili, prva u Milanu je bila 1:1, dao je Savićević u revanšu gol za 1:0, ali je prekinuto zbog magle, u poslednjoj je bilo 1:1, Piksi je dao gol, izbgubili smo na penale.\nKada je u pitanju zdravstveno stanje ekipe, Mrkela je rekao da tri igrača nisu u konkurenciji.\n- Dugo već igramo bez Aleksandra Kataija, ja se nadam da će uskoro biti spreman da igra u narednim nedeljama, Veljko Nikolić je doživeo povredu pre 5-6 dana na treningu, Strahinja Eraković se povredio u Nišu na poslednjoj utakmici, svi ostali konkurišu za tim.\nIpak, i pored svega toga, Mrkela ističe da Zvezda može da namuči Milan u dvomeču.\n- Ja uvek kažem Milan jeste favorit, ima najbolji tim u poolednjih 10 godina, dolaze sa željom da pobede Zvezdu. Mi smo se kroz istoriju uvek prestavljali dobro protiv velikih rivala, znali smo da ih pobedimo i da im otežamo put, verujem da Zvezda može da namuči Milan - rekao je Mrkela, koji veruje da će Dejan Stanković pripremiti ekipu na "italijanski način".\n- Može to da bude naša šansa, Dejan Stanković odlično poznaje Milan i Seriju A, ima odličan stručni štab gde su i stručnjaci iz Italije, verujem da će na onaj italijanski način spremiti utakmicu. Dejan Stanković radi odlično, iz dana u dan je sve bolji, mislim da Zvezda igra dobar, dopadljiv fudbal, sa dosta strasti, on je najzaslužniji što igramo takav fudbal. Mi smo izgubili samo jednu utakmicu u ovoj polusezoni, od Hofenhajma.\nMrkela naglašava da Milan pored Ibrahimovića ima mogo kvalitetnih igrača.\n- Ibrahimovć je jedan od igrača od kojih preti opasnosti, tu ima mnogo dobrih igrača. On jeste zvezda ekipe, ali tu su i Leao, Ante Rebić, stigao je sada Mandžukić, Čalhanoglu... nije samo Ibrahimović taj od koga preti opasnost.\nZa kraj je upitan i da kaže da li je igračima dao neki savet na osnovu svog iskustva iz 1988. godine.\n- Nije isti fudbal, stvari su se mnogo promenile. Nekada smo imali igrače koji su bili u Zvezdi 5-7 godina, razlika između tih klubova iz bogatih i siromašnih zemalja je mnogo veća nego tada. Neke paralele se mogu povući, neke ne, ali ja igračima uvek pričam da Zvezda može da se suprotstavi jačim klubovima od sebe i mislim da je pouka iz 1988. to da Zvezda može da se nosi sa Milanom - zaključio je Mitar Mrkela.


14..Oct.1999 16:47 (GMT+01:00)\nNovinari saznali termin izbora u Hrvatskoj prevarom\nNezvanično 23. decembra\nSPLIT - Izbori u Hrvatskoj biće održani 23. decembra, objavila je u četvrtak splitska "Slobodna Dalmacija" pozivajući se na informaciju sekretarice potpredsednika vlade Vladimira Šeksa.\nNovinar tog lista saznao je datum izbora lažno se predstavivši kao građanin koji zbog posla mora znati kada će glasati.\nGrađanska koalicija za slobodne i poštene izbore "Glas 99" pozvala je birače da od premijera Zlatka Mateše, predsednika Sabora Vlatka Pavletića, Šeksa i drugih zvaničnika, direktno saznaju, u telefonskom razgovoru, datum izbora, pravila i sadržaj izbornog zakona.\nTa koalicija je na plakatima objavila brojeve telefona visokih hrvatskih funkcionera, a građani su se masovno odazvali ovoj inicijativi. Šeks je, u izjavi "Večernjem listu", okarakterisao plakat i inicijativu "Glasa 99" kao permanentan pokušaj uznemiravanja.\nU kabinetu premijera Mateše "Večernjem listu" je rečeno da njegove lične sekretarice imaju drugi, za sada tajni broj telefona, te da je broj objavljen na plakatu u stvari broj telefona sekretarice sekretara premijerovog kabineta.


Januar - Savindan u Beču proslavljen svečanom Akademijom i poezijom\nSavindan se u Beču ove godine višestruko i raznoliko i lepo slavio. U organizaciji Crkvene opštine Sveti Sava i SPKD Prosvjeta Austrija, svečana Svetosavska Akademija održana je 29. januara u Beču u svečanoj sali Dunavgraske opštine.\nOvogodišnja proslava u Beču bila je u znaku dece i mladih, muzike i duhovnosti. Kao gost, učestvovao je proslavljeni srpski glumac Petar Božović. Program je bio pripremljen tako da u njemu sudeluje i uživa što više dece i mladih, posebno zbog velikih aktivnosti koje u radu sa mladima pokazuje Prosvjeta, ali i drugi angažovani pojedinci i organizacije u Beču. Po običaju Episkop austrijsko-švajcarski gospodin Andrej blagoslovio je skup, a u ime predsednika Srbije Tomislava Nikolića, prisutne je pozdravio njegov savetnik, gospodin Milorad Simić. Besedu je govorio otac Mihajlo Smiljanić.\nU publici su bili i ambasador Srbije Pero Janković, šef predstavništva Republike Srpske Mladen Filipović, sveštenstvo i građani, pripadnici diplomatskog kora. Toplo je dočekan i gost iz Republičkog sekretarijata vjera Vlade Republike Srpske, Dražen Obradović, koji je predsedniku Prosvjete, prof. Srđanu Mijalkoviću svečano uručio donaciju u knjigama i udžbenicima namenjenu đacima Prosvjetine škole srpskog jezika. Mijalković se zahvalio na donaciji, posebno direktoru sekretarijata Draganu Davidoviću, kao i predsedniku Glavnog odbora Prosvjete Mihajlu Vujoviću na pomoći i podršci.\nKroz program je prisutne vodila elegantna i dostojanstvena Gordana Janičić, a učestvovali su i Vizantijski hor, Mali hor Prosvjete pod vođstvom Vere Simić i Veliki i Dečiji hor SPCO pod vođstvom Biserke Vasić, kao i brojna deca iz Prosvjetine škole koja su izvela poetske igrokaze o Svetom Savi, spremljene posebno za tu priliku. Deca i mlade nastavnice Prosvjetine škole, Vesna Špirić, Suzana Milovanović i Aleksandra Tanasković dobile su veliki aplauz za pripremu i izvođenje ovog dela programa.\nIpak, najviše pažnje, ali i najveće ovacije dobio je legendarni Petar Božović, za izvođenje monodrame Žitije Svetog Vladike Nikolaja. Na kraju, binu su ispunila mnogobrojna deca prisutnih gostiju i Prosvjetine škole, kojoj je Vladika Andrej podelio paketiće, a deca su Vladiku pozvala i zamolila da sa njima otpeva i odsvira Himnu Svetom Savi! Ovaj nezaboravan momenat uveličala je i publika koja se spontano priključila pesmi, tako da je Vladiku i njegovu gitaru pratio ogroman hor od nekoliko stotina glasova, koji je zajedničkom pesmom okončao ovo svetosavsko veče za pamćenje.\nObeležavanje Savindana nastavljeno je i sledećeg dana, 30. januara, na poseban način. Ponovo je Petar Božović bio "u glavnoj ulozi", ovaj put kao gost Prosvjete u tradicionalnom programu Susreti i razgovori, održanom u negovanom prostoru kafe-galerije Gabelco u devetom bečkom okrugu. Među gostima bio je i Episkop austrijsko-švajcarski gospodin Andrej! Ovo gostovanje podržala je i poznata uspešna kompanija M:tel, podelivši prigodne poklone prisutnima, a brojni članovi i prijatelji Prosvjete imali su lepu priliku da čuju neke od najlepših srpskih stihova u izvođenju jednog od najboljih srpskih glumaca. On ih nije razočarao: čuli su se odlomci iz Reče mi jedan čoek,Čegovića i Gorskog Vijenca, drugi brojni stihovi Matije Bećkovića, Stevana Raičkovića, Ljubomira Simovića, nešto citata iz Luče Mikrokozme, anegdote iz teatra, filma i života. Bard srpskog glumišta je briljirao, praćen čarobnom gitarom i glasom muzičara Sime Simića, a često prekidan smehom, aplauzima, pitanjima prisutnih i ponekom željom za zajedničku fotografiju.\nNa kraju ovih, izuzetnih Susreta i razgovora, Petar Božović je zahvalio Prosvjeti na pozivu, ali i dao veliki kompliment i ogromnu pohvalu dosadašnjem radu Društva, posebno Prosvjetinoj školi srpskog jezika. Na pitanje jednog od prisutnih, odgovorio je: "Bilo je ovo lepo i dobro organizovano veče, a i Akademija je bila odlična. Mnogo dece je učestvovalo, ta deca se ne razlikuju po znanju jezika od one u Srbiji!" Posle te izjave, usledio je veliki i iskren aplauz prisutnih, jer, iako to možda ne izgleda nešto posebno, onima koji znaju koliko je sa decom u rasejanju teško postići takav rezultat i koliko rada stoji iza toga, izrečeno je značajno priznanje i izuzetna moralna podrška. Naročito, kada to kaže takav umetnik, čarobnjak jezika i izgovorene reči, Petar Božović.


Poljoprivrednici u Srpskoj dobijaju 10 miliona maraka, borci po 100 KM - FILTER\nPoljoprivrednici u Srpskoj dobijaju 10 miliona maraka, borci po 100 KM\nUpravni odbor Kompenzacionog fonda Republike Srpske je na današnjoj telefonskoj sjednici odobrio isplatu 10 miliona KM za potrebe podrške poljoprivrednim proizvođačima za saniranje posljedica izazvanih virusom korona.\n“Isplata će se vršiti na osnovu pojedinačnih rješenja koje će za svakog poslovnog subjekta i fizičko lice donijeti Agencija za agrarna plaćanja u skladu s pravilnikom o uslovima i načinu ostvarivanja podrške poljoprivrednim proizvođačima u uslovima izazvanim pandemijom virusa koji će donijeti Ministarstvo poljoprivrede, šumarstva i vodoprivrede”, saopšteno je iz Biroa Vlade Srpske za odnose s javnošću.\nZaključeno je da su ispunjeni uslovi za dodjelu sredstava za podršku ratarskoj, povrtarskoj i voćarskoj proizvodnji, proizvođačima svinjskog mesa i proizvođačima kvalitetno priplodnog materijala radi obezbjeđenja dovoljnih količina domaćih poljoprivrednih proizvoda i sprečavanja daljih poremećaja na tržištu izazvanih pandemijom.\nUpravni odbor Kompenzacionog fonda usvojio je informaciju Ministarstva rada i boračko-invalidske zaštite o materijalnom položaju socijalno ugroženih nezaposlenih boraca odbrambeno-otadžbinskog rata od prve do pete kategorije, a mlađih od 60 godina, kao i zahtjev za dodjelu finansijske pomoći za ublažavanje posljedica izazvanih pojavom virusa.\n“Radi poboljšanja materijalnog položaja ovih lica obezbjeđuje se jednokratna novčana pomoć u visini od 100 KM, a broj korisnika ovog primanja je 10.002. Odobrava se isplata sredstava u ukupnom iznosu od 1.000.200 KM za ublažavanje posljedica virusa na ekonomsku situaciju nezaposlenih boraca odbrambeno-otadžbinskog rata od prve do pete kategorije, a mlađih od 60 godina”, navodi se u saopštenju.\nUpravni odbor Kompenzacionog fonda zaključio je da je Ministarstvo trgovine i turizma dostavilo spisak javnih kuhinja koji ispunjavaju uslove za dodjelu novčane pomoći u skladu sa zaključkom Vlade od 17. febrauara, te je u skladu s tim odobrio finansijsku pomoć od 153.100 KM organizacijama koje putem ovih kuhinja pružaju pomoć najugroženijim građanima Srpske.\nPrethodna Višković: Srpska spremna da suspenduje akcize na naftu\nSledeća Šeranić: Vakcinacija protiv virusa korona biće zakonski uokvirena


INFLACIJA KUCA NA VRATA? Signali uveliko prisutni, siromašnim zemljama preti kamatni šok | Najnovije vesti - Srbija danas\n17.05.2021. • 12:34 Srbija Danas/Politika\nI američki ekonomisti već pozivaju na početak razgovora o smanjenju podrške centralne banke privredi, upozoravajući na neravnotežu na finansijskim tržištima.\nTako je Kristalina Georgijeva, predsednica Međunarodnog monetarnog fonda (MMF) izjavila da je potrebno vrlo pažljivo povući političku podršku koja se pruža u okviru borbe protiv pandemije virusa korona, te da bi svet trebalo da se pripremi za rastuće kamatne stope, piše Politika.\nPrema njenim rečima globalna ekonomija je u aprilu počela da se popravlja i da su ekonomije Sjedinjenih Američkih Država i Kine "dva motora koja snažno rade". Dodala je i da očekuje da će Evropska unija zahvaljujući vakcinaciji već u letnjim mesecima sustići ove dve ekonomije, napominjući da veruje da će se oporavak ubrzati.\n- Sada štampanje para donosi korist svima, ali ako se pandemija oduži biće naštampano još i taj proces je teško kontrolisati. Ako se ekonomska aktivnost brzo oporavi taj novac će biti apsorbovan. Signali upozorenja da će toliki novac da poveća inflaciju su već prisutni. Rastu cene metala, energije, hrane, nekretnina, akcija, berzanskih indeksa, bitkoina. Oni koji imaju novca igraju se njime, a to je opasno - smatra profesor Živković.\nDžerom Pauel koji je na čelu FED-a naglasio je da još nije vreme za razmatranje pooštravanja monetarne politike uprkos dobrim ekonomskim rezultatima. Prema preliminarnim podacima, bruto domaći proizvod SAD zabeležio je u prva tri meseca 2021. godine snažan rast od 6,4 odsto.\nS druge strane, u zoni evra zabeležen je pad BDP-a u prvom tromesečju od minus 0,6 procenata u odnosu na prethodni, odnosno od minus 1,8 odsto u odnosu na isto tromesečje prošle godine.\nEkonomija zone evra beleži još jednu tehničku recesiju. Pad je pre svega posledica produžavanja restriktivnih mera početkom godine u većini zemalja, a naročito je bio izražen u Nemačkoj, gde je BDP smanjen za 1,7 odsto, ali i Španiji minus 0,5 procenata i Italiji minus 0,4, dok je u Francuskoj BDP blago povećan za 0,4 odsto, nakon oštrog pada u prethodnom tromesečju.\nMeđutim, usled ubrzanja vakcinacije i sezonski sporijeg širenja virusa, očekuje se nastavak pada broja inficiranih u narednim nedeljama. Pojedine zemlje već su znatno ublažile restriktivne mere, dok su druge najavile njihovo ublažavanje, usled čega se očekuje snažan oporavak ekonomske aktivnosti i povratak na nivo pre krize do kraja godine.\nEkonomija inflacija novac finansije stručnjaci istraživanja građani poskupljenje epidemija Korona virus kamata


OTP banka Srbija vodeći kreditor srpske privrede i stanovništva – Krstarica\nOTP banka Srbija vodeći kreditor srpske privrede i stanovništva\nTanjug 17. novembra 2021. 14:34\nPonavljamo vest sa ispravkom u drugom pasusu. Ispravno je „1.500 ekspozitura“.\nBEOGRAD, 17. novembra (Tanjug) – OTP banka Srbija je, nakon uspešne najkompleksnije bankarske integracije na ovim prostorima – preuzimanja Vojvođanske banke i Sosijete ženeral banke, postala ove godine vodeći kreditor privrede i stanovništva i lider na tržištu usluga faktoringa i lizinga, rekao je danas predsednik Izvršnog odbora i generalni direktor banke Predrag Mihajlović.\nDodao je da je i OTP grupa vodeća bankarska grupacija u regionu koja je prisutna u 11 zemalja, ima 1.500 ekspozitura i 33.000 zaposlenih i više od 16 miliona klijenata.\n„Ukupna aktiva grupe je blizu 70 milijardi evra, što nas stavlja u red jedne od najznačajninih bankarskih institucija u regionu centralne i istočne Evrope. Tržišna kapitalizacija grupe je preko 12 milijardi evra, imamo natprosečni povraćaj na kapital od preko 18 procenata, što nas svrstva neđu naprofitabilnije banke u svetu“, naglasio je Mihajlović.\nNaveo je da je u prvih devet meseci ove godine OTP grupa ostvarila dobit već od milijardu evra, što pokazuje da se dobro nosi sa pandemijskim uslovima poslovanja.\n„Završnim procesom integracije između Vojvođanske i OTP banke, odnosno bivše Sosijete ženeral banke kreirali smo banku koja je dominantna sa mrežom od 195 ekspozitura i preko 750.000 klijenata, prisutni smo u 90 gradova u Srbiji i imamo blizu 3.000 zaposlenih“, rekao je Mihajlović.\nIstakao je da je OTP banka Srbija sa kreditnim portfoliom od četiri milijarde evra postali najveći kreditor u Srbiji.\n„Imamo prostor za rast u veličini aktive, odnsno broju klijenata i depozitnim poslovima gde smo broj dva, ali smatrama da ni ztaj cilj nije nedostižan“, rekao je prvi čovek OTP banke u Srbiji.\nMihajlović je naglasio da je specijalizovani časopis iz NJujorka Global fajnans proglasio OTP grupu za najbolju banku za mala i srednja preduzeća u centralnoj Evropi, zatim za najbolju za poslove privatnog bankarstva i da ima najbolje ideje za inovacije u svetu.\n„Ovde u Srbiji smo ostvarili jedan od ciljeva, postali smo broj jedan kreditor srpske privrede. OTP banka je od pozicije koja je bila neprepoznatljiva za kratko vreme postala prvi kreditor privrede, ali i stanovništva, jer ni jedna druga banka u Srbiji ne plasira toliko kredita stanovništvu kao mi”, rekao je Mihajlović.\nPrecizirao je da to znači da je OTP banka prva po broju stambenih i keš kredita, ali i da je OTP lizing prva lizing kompanija na tržištu.\nOn je rekao da je će banka u narednom periodu nastaviti proces intenzivne digitalizacije i uvođenja inovacija.\nMihajlović je precizirao da će jedno od ključnih strateških usmerenja biti „zelena tranzicija“ u poslovanju, odnosno posvećenost održivom poslovanju i ekologiji.\n„OTP banka je započela put zelene tranzicije velikim koracima, o čemu svedoče brojne zelene inicijative koje smo pokrenuli. Ponosni smo na činjenicu da naša banka koristi isključivo zelenu energiju, što potvrđuje zeleni sertifikat EPS-a, dok naša centralna zgrada koristi sopstvene solarne panele“, naglasio je direktor OTP banke u Srbiji.\nNaveo je da se takvo usmerenje potvrđuje i kroz novi poziv projekta Generator Zero koji je danas otvoreb za sve projekte i rešenja koja imaju za cilj smanjenje karbonskog otiska.\n„Podršku ka zelenoj strategiji dobijamo i od matične OTP grupe koja je za sve banke članice potpisala Principe za odgovorno bankarstvo Ujedinjenih nacija, što je jedinstveni okvir za održivo poslovanje ovog sektora, razvijen kroz partnerstvo između banaka širom sveta i Programa za finansijsku inicijativu u oblasti životne sredine UN-a“, rekao je Mihajlović.\nObjasnio je da je Generator Zero posvećen je podršci i nagrađivanju inovacionih projekata koji predstavljaju održiva rešenja sa realnim i merljivim uticajem na smanjenje karbonskog otiska, kao jednog od najvećih izazova današnjice.\nKonkurs je danas otvoren za mikro, mala, srednja preduzeća, startap kompanije, startap neformalne timove i preduzetnike, koji se mogu prijaviti putem sajta www.generator.rs http://www.generator.rs do 20. decembra 2021. godine.\nNagrada OTP banke za pobedničko rešenje je novčani iznos od dva miliona dinara, kao i dugoročna ekspertska podrška na polju poslovne ekspanzije i pronalaženja novih razvojnih mogućnosti.


U Stokholmu, gradu domaćinu 61. "Evrosonga", žrebom je određen redosled nastupa u dve polufinalne večeri takmičenja "Pesma evrovizije".\nPredstavnik Srbije, čije će ime biti saopšteno do kraja februara, nastupiće druge polufinalne večeri 12. maja. Od bivših jugoslovenskih republika te noći plasman će probati da izbore i Makedonija i Slovenija. U finalu 14. maja takmičiće se ukupno 26 zemalja - po 10 iz obe polufinalne večeri, kao i šest država koje su se direktno plasirale, domaćin Švedska, Italija, Nemačka, Francuska, Velika Britanija i Španija.\n« Adelin hit "Hello" najbrže do milijarde pregleda "Highway" predstavlja Crnu Goru na Eurosongu! »


Za vantelesnu oplodnju iz budžeta grada po 250 hiljada dinara, za porodice sa duplim blizancima i trojkama po 12 hiljada mesečno - JuGmedia\nZa vantelesnu oplodnju iz budžeta grada po 250 hiljada dinara, za porodice sa duplim blizancima i trojkama po 12 hiljada mesečno\nČlanovi Gradskog veća usvojili su na jučerašnjoj sednici Pravilnik o bližim uslovima, kriterijumima, načinu i postupku za ostvarivanje prava na naknadu troškova za vantelesnu oplodnju u 2021. Godini, kojim se predviđa izdvajanje iz gradskog budžeta u iznosu od 250.000 dinara za pokušaj vantelesne oplodnje, po bračnom paru.\nTakođe, usvojen je i Pravilnik o materijalnoj podršci porodici sa duplim blizancima i trojkama i ove porodice će dobijati po 12.000 dinara mesečno, tokom 2021. godine.\nNa sednici Veća usvojeni su i Nacrti Odluka o usklađivanju poslovanja sa Zakonom o javnim preduzećima JP “Vodovod”, JKP “Komrad”, JP “Novi dom”, JKP “Parking servis”, JP “Uprava Banje”, kao i Nacrt Odluke o načinu i postupku imenovanja direktora javnih preduzeća i javnih komunalnih preduzeća, čiji je osnivač Grad Vranje.\nUsvojeni su, takođe i Predlog Rešenja o imenovanju Komisije za pregled podnetih izveštaja o realizaciji projekata po raspisanom javnom pozivu za finansiranje projekata iz budžeta grada Vranja u oblasti kulture u 2020. godini i Predlog Rešenja o imenovanju Komisije za dodelu sredstava za finansiranje projekata iz budžeta grada Vranja u oblasti kulture u 2021. godini.\nUsvojen je i Predlog Rešenja o imenovanju Komisije za pregled podnetih izveštaja o realizaciji projekata po raspisanom javnom pozivu za sufinansiranje projekata iz budžeta grada Vranja u oblasti javnog informisanja u 2020. godini.\nUdario čekićem u glavu muškarca nakon rasprave\nPripadnici Ministarstva unutrašnjih poslova u Surdulici, brzom i efikasnom akcijom, uhapsili su S. S. (1995) iz ovog grada, zbog sumnje da je izvršio…\nLeskovčanin iz pekare ukrao ključ automobila i pobegao\nPripadnici Ministarstva unutrašnjih poslova u Leskovcu efikasnim radom rasvetlili su krivično delo neovlašćeno korišćenje tuđeg vozila i podneće…


PočetnaVesti naslovnaZA VIKEND BEOGRADSKA INTERNACIONALNA REGATA – TROFEJ BEOGRADA\nU subotu i nedelju, 12. i 13. maja 2018, na Savskom jezeru (Ada Ciganlija) održaće se tradicionalna Beogradska internacionalna regata – Trofej Beograda, s istorijom dugom gotovo četiri decenije, koja će pored svih domaćih klubova okupiti i timove iz Bugarske, Grčke i Bosne i Hercegovine. Ova regata, koju s velikim uspehom organizuje Veslački savez Srbije (VSS) uz svesrdnu podršku Gradskog sekretarijata za omladinu i sport Grada Beograda, Grada Beograda, Ministarstva omladine i sporta Republike Srbije i Javnog preduzeća „Ada Ciganlija“ i biće još jedna prilika da ljubitelji veslanja uživaju u svim čarima veslačkog sporta. Na Beogradskoj internacionalnoj regati – Trofeju Beograda takmičiće se sve uzrasne kategorije, uključujući i studente i veterane, s tim što će se za Trofej našeg glavnog grada boriti samo veslački podmladak. Ujedno, na predstojećoj regati kadeti i kadetkinje iz naše zemlje boriće se za bodove u okviru Druge regate Kupa Srbije čiji će ukupni pobednik (posle četiti regate) postati vlasnik trofeja ovog takmičenja.\n– Beogradskom internacionalnom regatom – Trofejom Beograda ove godine će biti i zvanično otvorena sezona međunarodnih takmičenja na Adi Ciganliji. Zbog termina, koji je nešto drugačiji u odnosu na prethodne godine, neke zemlje koje su tradicionalno imale učesnike na ovoj regati, kao što su Hrvatska, Turska i Mađarska, ove godine će preskočiti popularni BIR budući da se ovogodišnji termin poklapa sa njihovim regatama. Bez obzira na to srećni smo što će učestvovati klubovi iz Bugraske, Grčke i Bosne i Hercegovine – kazao je generalni sekretar Veslačkog saveza Srbije Nebojša Jevremović i dodao – Siguran sam da će sve proteći u najboljem redu i da će svi učesnici biti zadovoljni svim aspektima organizacije, što je uostalom bio slučaj svih prethodnih godina.\n– Juniori i juniorke su imali prvu kriterijumsku regatu na „Croatia Open“, a drugu na Prvenstvu Srbije u malim čamcima. Na „BIR“ ih očekuje poslednji krug „izbora“, posle čega ćemo imati jasniju sliku oko sastava juniorske reprezentacije za Evropsko prvenstvo u Gravelinu. Takođe, „BIR“ ćemo staviti i u funkciju priprema za prvi ovogodišnji Svetski kup koji će biti održan na Regatnoj stazi na Savskom jezeru od 1. do 3. juna. Biće to idealna prilika da proverimo instalacije na stazi, jednog dela volontera i Organizacionog komiteta – istakao je Jevremović – Koristim ovu priliku da se zahvalim svima koji su podržali organizaciju Beogradske internacionalne regate – Trofeja Beograda, posebno Gradskom sekretarijatu za omladinu i sport Grada Beograda, Ministarstvu omladine i sporta Republike Srbije i Javnom preduzeću „Ada Ciganlija“.


Vesti online / Vesti / Ex YU / "Teroristi" iz Srbije planirali da uhapse Mila Đukanovića?!\nCrnogorsko Specijalno državno tuzilaštvo saopštilo je da je "plan kriminalne organizacije" koju čini 20 državljana Srbije osumnjičenih za terorizam, "bio lišavanje slobode premijera Crne Gore" Mila Đukanovića posle završetka današnjih parlamentarnih izbora, prenose crnogorski mediji.\nMilo Đukanović bio na udaru: Da li je stvarno moguće da neko uhapsi premijera?!\nIz Specijalnog državnog tuzilaštva Crne Gore je saopšteno da za 20 uhapšenih državljana Srbije postoji osnov sumnje da su izvršili krivična dela - stvaranje kriminalne organizacije u sticaju sa krivičnim delom terorizma, prenosi RTCG.\n- Osnovano se sumnja da je početkom oktobra u Srbiji i Crnoj Gori formirana kriminalna organizacija, s ciljem uticaja na zakonodavnu i izvršnu vlast u Crnoj Gori. Sumnja se da je plan ove organizacije bio da u vreme proglašenja rezultata na parlamentarnim izborima, uz upotrebu oružja, napadnu okupljene građane ispred Skupštine Crne Gore i službenike Uprave policije, a da potom zauzmu prostorije Skupštine, s namerom da proglase izbornu pobedu određenih političkih partija - saopšteno je iz VDT-a.\n- Takođe se sumnja da je plan kriminalne organizacije bio lišavanje slobode premijera Crne Gore - navodi se dalje u saopštenju.\n- Osumnjičeni su, prema dobijenim uputstvima i kriminalnom planu, privatnim vozilima došli u Podgoricu, gde su se radi nastavka realizacije kriminalnog plana rasporedili u najmanje tri grupe. Članovi kriminalne organizacije dobijali su uputstva da raspodele unapred pripremljeno oružje radi dalje realizacije kriminalnog plana - navodi se u saopštenju VDT-a.\nČetvrtak 20.10.2016. 14:53\nNedelja 16.10.2016. 20:11\novi stručnjaci za terorizam koji ovde ostavljaju dubokoumne komentare mogu li nam objasniti gde su deca od 17 i 18 godina koja su uhapšena u ovoj akciji crnogorske policije završila obuku za teroriste???


HRV o ratnom zločinu u Jemenu\nMeđunarodna organizacija za zaštitu ljudskih prava Hjuman Rajts Voč (HRV) ocenila je danas da se napad arapske koalicije predvođene Saudijskom Arabijom u Jemenu gde je poginulo 65 civila, može okarakterisati kao ratni zločin.\n"Taj napad se može okarakterisati kao ratni zločin jer meta koalicije nije bila vojna", izjavio je predstavnik HRV-a Oleg Solvang i dodao da ta organizacija na terenu nije u blizini uočila nijednu vojnu zgradu ili položaj koji je mogao da bude meta napada.\nU nedavnom napadu na stambeni deo rezervisan za zaposlene u jednoj elektrani kod Adena ubijeno je 35 civila. Šiitski pobunjenici su kasnije naveli broj od 70 mrtvih, ali je HRV iz svojih izvora naveo da ih je bilo 65, među kojima desetoro dece.\nArapska koalicija, koju predvodi Saudijska Arabija, od 26. marta bombarduje položaja šiitskih pobunjenika, podržavajući predsednika Abeda Raboa Mansura Hadija koji je pobegao iz zemlje.\nHuti su od septembra preuzeli kontrolu u glavnom gradu Sani, gde su zauzeli ministarstva, a visoke zvaničnike stavili u kućni pritvor.


AMSS: Na prelazima ka Madjarskoj i Hrvatskoj zadržavanja oko sat – NovostiDana.rs\nAMSS: Na prelazima ka Madjarskoj i Hrvatskoj zadržavanja oko sat\nNa graničnom prelazu Horgoš sa Madjarskom na ulaz i izlaz iz Srbije čeka se oko sat, dok se na Bačkim Vinogradima čeka samo na izlaz iz zemlje oko sat i po, pa se preporučuje korišćenje manjih graničnih prelaza, saopštio je Automoto savez Srbije.\nNa granici sa Hrvatskom čeka se na prelazu Batrovci oko sat vremena, a kako AMSS nezvanično saznaje, zbog velike kolone na izlazu iz Hrvatske, zadržavanja za prelazak obe granice su još duža. Na prelazu Šid čeka se takodje oko sat.\nNa graničnom prelazu Preševo na ulazu se čeka isto oko sat vremena, isto vreme čekanja je i na izlazu na prelazu Gradina, dok se na ulazu beleži čekanje od oko 40 minuta.\nOko sat čeka se i na prelazu Sremska Rača u smeru ka Bosni, kao i na granici sa Crnom Gorom na prelazu Špiljani.\nPrema poslednjim informacijama JP „Putevi Srbije“, za naplatu putarine čeka se oko 40 minuta jedino na naplatnoj stanici Stara Pazova, ka Beogradu.\nPorošenko: Ruska crkva pretnja bezbednosti\nŠire se razorni požari na severu Kalifornije


FB Messenger propušta i 4K fotografije - oradio.rs\nFB Messenger propušta i 4K fotografije\nFejsbuk je prošle nedelje podigao lestvicu za svoju aplikaciju za razmenu poruka tako što je najavio da će njome moći da se dele i fotografije 4K rezolucije. Oni su obećali ne samo tu mogućnost, već i da će tako glomazne fotografije kroz sistem prolaziti ekstra brzo.\nPravimo značajne investicije u to kako ljudi komuniciraju slikom na Mesindžeru, objavili su menadžeri Šon Keli i Hagen Grin. Od utorka će korisnici moći da šalju jedni drugima 4K fotografije, odnosno one koje su najvećih dimenzija koje neki telefon može da napravi.\nPostoje tu već i mali problemi, jer novi apdejt Mesindžera tu mogućnost još ne podržava, ali iz Fejsbuka uveravaju korinsike da će slanje 4K fotografija biti jednako brzo kao i slanje mnogo manjih fajlova. Brzina transfera fajla je veoma važna za platformu kakav je Mesindžer jer se pokazalo da korisnici napuštaju aplikaciju ako im razmena fajla traje duže od dve sekunde.